lemonostiftis: Νοεμβρίου 2010\nΗ μεσαία τάξη όπως και να αυτοπροσδιορίζεται κομματικά, παίζει το προτελευταίο της χαρτί σε μια παρτίδα με μάλλον αβέβαιη έκβαση. Έχει ανοίξει τα σεντούκια κι έχει βάλει ήδη χέρι στα αποθεματικά της. Συνοφρυωμένη και αμήχανη ξεκίνησε να εκταμιεύει δειλά δειλά από τα λογιζόμενα ως ιερά, δεδουλευμένα παρελθόντων ετών. Εξαργυρώνει κατ’ αυτόν τον τρόπο σε αίσθημα εφήμερης ασφάλειας και ελπίδα τις κρυμμένες της λίρες. Και λέω ελπίδα διότι κατέχοντας κομποδέματα, δείχνει να πιστεύει – δίκαια ή άδικα θα δείξει ο καιρός- ότι θα τη σκαπουλάρει από την κρίση σχετικά αλώβητη.\nΑυτός είναι κατά τη γνώμη μου ο βασικός λόγος που μέχρι σήμερα δεν έχει υπάρξει γενικευμένη αντίδραση από τους διαφωνούντες στην διαμορφούμενη οικονομική κατάσταση. Ακούς κυρίως "έξυπνες" κρίσεις και αναλύσεις δίπλα σε αφορισμούς. Δεν είναι ότι πείστηκε κανείς από τις κυβερνητικές επιλογές, ούτε κατάλαβε κανείς ξαφνικά ότι κοινωνικά/οικονομικά ξοφλήσαμε σα χώρα και έφτασε ο κόμπος στο χτένι. Δεν τάχθηκε κανείς υπέρ των μέτρων του μνημονίου αλλά παρ ’όλα αυτά το "δίλημμα" που έθεσε ο ΓΑΠ παραμονές εκλογών έπιασε και με το παραπάνω.\nΤο ενδεχόμενο πρόωρων εκλογών που ευαγγελίστηκε και η σχεδόν βέβαιη αστάθεια που θα ακολουθούσε – ο αρνητικός αντίκτυπος στις διεθνείς αγορές ξεκίνησε την ίδια κι όλας μέρα που τέθηκε το δίλημμα – ενείχε τον κίνδυνο μιας γενικότερης κατάρρευσης. Μιας πτώχευσης απτής που είτε αλλαγή νομίσματος/υποτίμηση θα έφερνε, είτε όποιο άλλο σενάριο, θα έσυρε τη μεσαία τάξη – που είχε και έχει να χάσει – κάμποσα σκαλοπάτια χαμηλότερα στους δείκτες της ευμάρειας. Ετούτος ο φόβος μιας ολοκληρωτικής ανατροπής των - έστω και πληγωμένων - ισορροπιών υπερίσχυσε και η δυσφορία που προήλθε από τα μέτρα του μνημονίου παρέμεινε σιωπηρή και εντός των οικιών. (Η αποχή από τις κάλπες δεν ερμηνεύεται από μένα ως σοβαρή διαμαρτυρία). Το ίδια αντανακλαστικά πιθανότατα να ξύπνησε και ο αστήριχτα αντιδραστικός, συνθηματικός λόγος της – θέλω να γίνω κυβέρνηση, γιατί έτσι! – αντιπολίτευσης.\nΕπιβεβαιώθηκε δια του εκλογικού αποτελέσματος λοιπόν, ότι οι συνθήκες που θα οδηγούσαν στην πραγματική αναταραχή (πιθανότατα και ταραχές) απεφεύχθησαν. Το επιθυμητό ξεβόλεμα του κοινωνικοπολιτικού σκηνικού, που αμφότερες οι πλευρές – για διαφορετικούς λόγους – απεύχονταν, αναβλήθηκε επ΄ αόριστον. Επικράτησε το εκβιαστικό του διλήμματος αφού μίλησε κατ’ ευθείαν στις καταθέσεις των ψηφοφόρων της μεσαίας τάξης και όχι στην καρδιά τους. Κράτησαν έτσι για το μέλλον το ατού του τελευταίου χαρτιού, την ανοιχτά συγκρουσιακή διάθεση, μιας και κανείς δεν επαναστατεί όταν έχει να απωλέσει (ακόμα, αλλά και για πόσο) κεκτημένα.\nΗ χαϊδεμένη ενδιάμεση τάξη, με τα Γκωλικά προσωπεία κάθε άλλο παρά απρόσωπη είναι. Πιθανότατα να αναγνωρίσουμε και εμάς τους ίδιους πίσω από αυτά. Τους χιλιάδες που δεν "κατεβαίνουν στο δρόμο", τους αναλυτές του καναπέ που προασπίζονται τελικά μόνον και μόνοι το ίδιον μικρό κομπόδεμα. Όσους σκέπτονται πως θα τη "βγάλουν καθαρή" επειδή κάποτε λόγω συγκυριών προνόησαν/κατάφεραν να αποταμιεύσουν. Εκείνους που κυριαρχούμενοι από το δόγμα του "έσταξε η λαδιά μας μεσ’ τη μαγειριά μας" βρίσκουν εκ νέου θαλπωρή στους πατρικούς τραπεζικούς λογαριασμούς. Ακόμα κι αυτούς που αν κι έχασαν σπίτια/αυτοκίνητα αγορασμένα με δάνεια, (στην πραγματικότητα ποτέ δεν τους ανήκαν), ξαναγυρνούν ουσιαστικά ανέγγιχτοι στις περισσευούμενες οικογενειακές εστίες.\nΤο «δυσοίωνο» είναι πως ελλείψει καλής πίστης, όχι μόνο στο κράτος και τις δομές του αλλά και στην ελληνική ιδιοσυγκρασία, οι παροικούντες τη μεσαία τάξη συνεχίζουν να πορεύονται αμήχανα και μοναχικά πιστεύοντας ότι μπορούν να τα καταφέρουν καλύτερα ιδιωτεύοντας. Και αλήθεια, ποιος να τους κατηγορήσει για αυτό;\nΑναρτήθηκε από lemonostiftis στις 7:48 μ.μ. 0 σχόλια Σύνδεσμοι σε αυτήν την ανάρτηση\nΕτικέτες άνθρωποι, κρίση, πολιτική\nΠαραμονές Δεκεμβρίου σε συνθήκες νοτίου ημισφαιρίου, με ιδρωμένους Αη Βασίληδες στις σκιές των φυλλοβόλων της στολισμένης πόλης. Με κοντομάνικα στους δρόμους το πρωί και τα κουνούπια να τσιμπάνε ακόμα μες τις νύχτες.\nΚαι εγώ που αναπολώ τα χιόνια τα προπέρσινα, εύχομαι πως και πως τα νέα. Κόντρα στη κοινή γνώμη που μακαρίζει την αλλόκοτη κουφόβραση, γλίτωσαν, λεν χαμογελώντας, το έξοδο του πετρελαίου.\nΓια το χειμώνα που δε λέει να ‘ρθει.\nΑναρτήθηκε από lemonostiftis στις 10:42 μ.μ. 6 σχόλια Σύνδεσμοι σε αυτήν την ανάρτηση\nΕτικέτες κρίση, χειμώνας, video\nΣυνασπισμένοι μαυραγορίτες ξεχύθηκαν να προσφέρουν μετρητά με το αζημίωτο. Η εκμετάλλευση – και που είσαι ακόμα ! – της οικονομικής δυσπραγίας του άλλου θυμίζει ιστορίες από την κατοχική Ελλάδα. Μόνο που τώρα διαφημίζεται. Κι η Βενετία που δεν έχει ακίνητα, εκποιεί - στο χώρο σου - τα όποια της κάλλη. (Δεν γνωρίζω αν κλαίει πριν να κοιμηθεί). Μεγάλες - συνήθως πικρές – ιστορίες, κρύβονται πίσω από μικρές αγγελίες.\nΠερπατάω μετά από μήνες ξανά, στους δρόμους της πόλης. Την περίμενα να δείχνει ομορφότερη, δείχνει όμως ξεχαρβαλωμένη. Επιλέγω, ανθρωπόφοβα, μικρότερους δρόμους, ξεσυνήθισα εσώκλειστος τόσο καιρό, την πολυκοσμία. Άγαρμπα παρατημένα αυτοκίνητα στα πεζοδρόμια, κακότεχνα tags στους τοίχους κι η ζέστη του ψευτονοέμβρη να μεγαλώνει την αποφορά των σκουπιδιών.\nΕστιάζω – κατά το χούι μου - σε ότι φαινομενικά ασήμαντο και επουσιώδες συμβαίνει γύρω μου. Ξεκινώ διαβάζοντας τις αυτοσχέδιες ανακοινώσεις σε δέντρα και κολώνες. Γράφουν για χαμένα κατοικίδια και απολεσθέντες άνοες ηλικιωμένους, για τα πρώτα δίνονται εύρετρα. Ακολουθούν διαφημίσεις σαν της Βενετίας που «τα κάνει όλα» ανάμεσα σε δεκάδες ενοικιαστήρια και «παραδίδονται μαθήματα». Λείπουν όπως πάντα, κείμενα, γνώμες και ιδέες. Θα ήταν αλήθεια όμορφο, αν υπήρχαν. Η κατάσταση σήμερα φωτοτυπημένη στους τοίχους.\nΧαζεύω ένα σκωπτικού χιούμορ αυτοκόλλητο που μου τράβηξε την προσοχή. Σταματώ και το φωτογραφίζω. Κάποιοι γύρω μου δείχνουν να ενοχλούνται, ένας πάει και το σκίζει.\nΑναρτήθηκε από lemonostiftis στις 9:26 μ.μ. 0 σχόλια Σύνδεσμοι σε αυτήν την ανάρτηση\nΕτικέτες κρίση, οι δρόμοι της πόλης, πολιτική, φωτογραφία\nΜίλα για τη βρώμικη Αθήνα, σχολίασε την αισθητική ή/και τη χρησιμότητα της πολιτικής διαφήμισης, πανηγύρισε ή θλίψου - αν θέλεις - με τα αποτελέσματα των περιφερειακών εκλογών μα ΜΗΝ προσπεράσεις τη μεγάλη αποκάλυψη στο ερώτημα που χρόνια σε προβλημάτιζε: Ποιος είναι τελικά ο κλόουν Βαβούρας;\nΑθήνα 2010, Αμπελόκηποι.\n"Κολάζ" είναι η εικόνα που δημιουργείται συνήθως από κομμάτια υφάσματος ή χαρτιού (κάποιες φορές και από άλλα υλικά) κολλημένα μεταξύ τους. Το τελικό αποτέλεσμα είναι μια καλλιτεχνική δημιουργία. Η λέξη προέρχεται από την γαλλική λέξη coller που σημαίνει "κολλάω".\nΑναρτήθηκε από lemonostiftis στις 12:53 π.μ. 3 σχόλια Σύνδεσμοι σε αυτήν την ανάρτηση\nΕτικέτες Αθήνα, οι δρόμοι της πόλης, πολιτική, τρικάκι, φιάσκο\nΗ Ιταλο-ιρλανδική μονομαχία για την οικειοποίηση του γράμματος Ι της ακροστιχίδας P.I.G.S έληξε, οι βορειοευρωπαίοι νησιώτες φάνηκε ότι έκαναν την ανατροπή.\nΑπό την άλλη εμείς, δε μπορεί παρά να καμαρώνουμε εθνικά που έχουμε κατακτήσει - από καιρό και άκοπα - μόνιμη θέση σε αυτή, καπαρώνοντας το ολόδικό μας G.\nΤι G8, τι G20 και τι BRICS; Εμείς έχουμε και ύμνο (και μάλιστα τπέροχο).\n- we are the stars of the firing line -\nΟ νεολογισμός PIIGGS που περιλαμβάνει αμφότερες τις Ιρλανδία και Ιταλία καθώς και τη Ηνωμένο Βασίλειο (ως Great Britain) ελέγχεται.\nυγ.Το We are the Pigs βρίσκεται στο περίφημο δέυτερο Dog Man Star, των Suede (click pic to dl)\nΑναρτήθηκε από lemonostiftis στις 11:59 π.μ. 3 σχόλια Σύνδεσμοι σε αυτήν την ανάρτηση\nΕτικέτες κρίση, μουσική, πολιτική, φιάσκο, download\nΔΕΝ είμαι ψηλός ούτε έχω αθλητική κορμοστασιά, μήτε μαύρα μαλλιά και μαύρα μάτια. Ο Notis Sfakianakis ΔΕΝ είναι ο συγγραφέας (!!!) που απολαμβάνω, το ζώδιό μου δεν είναι κριός, και φυσικά ΔΕΝ ακούω τα πάντα. Είμαι γηραιότερος των 25 ετών, η Πάρος, η Μύκονος και η Κρήτη δε συγκαταλέγονται στους προτιμούμενους προορισμούς μου, cool guy δε με λες, μα για να μη μακρηγορώ ΔΕΝ ΕΙΜΑΙ ετούτος o lemonostiftis.\nΠρόκειται για μια ατυχή συνωνυμία, που έφερε στο φως ο φίλος Κ, και η οποία πιθανότατα “εκθέτει” και τους δύο. Το βάρος μου, το ότι εκτιμώ το έργο του Tsarouhis Painter, καθώς και μια υποψία έφεσης στις καμπύλες δε με ταυτοποιούν επ’ ουδενί με τον συμπαθέστατο κατά τα άλλα χρήστη του greek date ο οποίος έχει όλα τα προαναφερόμενα που ΔΕΝ έχω εγώ.\nΤέλος μπορώ να αναφέρω πως πέρα από μια υποβόσκουσα κρίση ταυτότητας, ελπίζω να συγκεντρώνω πάνω από το – just pass - 64% στον “ βαθμό ταιριάσματος με εμένα” (!!!) που συγκέντρωσε ο συνονόματος. Άγνωστος παραμένει ο τρόπος υπολογισμού της συγκεκριμένης παραμέτρου.\nυγ. το όριο των 5 χιλιομέτρων δε μου λέει τίποτα, μιας και δεν ψάχνω μέλη με καμμία απόσταση,.\nΑν σας απογοήτευσα, λυπάμαι…\nΑναρτήθηκε από lemonostiftis στις 12:17 π.μ. 12 σχόλια Σύνδεσμοι σε αυτήν την ανάρτηση\nΕτικέτες άνθρωποι, ατυχές γεγονός\nΑναρτήθηκε από lemonostiftis στις 12:04 π.μ. 4 σχόλια Σύνδεσμοι σε αυτήν την ανάρτηση\n"Ποιος είναι στο τηλέφωνο τέτοια ώρα;"\n"Τίποτα, όλα καλά κοιμήσου", είπα και σηκώθηκα από το κρεβάτι. Ξυπόλητος στο παγωμένο μωσαϊκό της κουζίνας, προσπάθησα να συνειδητοποιήσω τι γινόταν και έπειτα με άκουσα σχεδόν μέσα από τον ύπνο μου να απαντώ:\n“Μην ανησυχείς ρε θείε, όνειρο ήταν, ναι στο ορκίζομαι”, δεν ήμουν όμως καθόλου σίγουρος, μάτι δεν ξανάκλεισα όλο το βράδυ.\nΖήτησα άδεια και έφυγα νωρίτερα από τη δουλειά, πήρα τον ηλεκτρικό και έφτασα τρεχάτος, να καταλάβω τι ήταν αυτό που αναστάτωσε νυχτιάτικα το θείο. Βρήκα πόρτες κλειδωμένες και πατζούρια κλειστά, ανησύχησα, μα ευτυχώς μου άνοιξε η κυρία που τον φρόντιζε.\n"Χειροτέρεψε" μου είπε.\nΑμα τον είδα ξαπλωμένο, του γέλασα σα να μη τρέχει τίποτα κι εκείνος βάλθηκε να μου διηγείται τη βραδινή ιστορία από την αρχή:\n“Με κοίταζε, σου λέω την αλήθεια παιδί μου, ψηλός, να εκεί στεκόταν, στη βεράντα έξω από τη μπαλκονόπορτα ακίνητος, με μαύρο κουστούμι και με κοίταζε, το πρόσωπό του δε το 'βλεπα. Και μη πείς πάλι για όνειρα και κολοκύθια, δεν κοιμόμουν, του φώναζα να φύγει, ποιος να ήταν; φύγε του φώναζα ”\n“Κλέφτης”, μου 'ρθε και είπα, “ κανένας κλέφτης θα ήταν μπάρμπα”, τον είδα που ηρέμησε. Ανακάθησε στα σεντόνια του και είπε:\n“Δίκιο θα χεις, ευτυχώς που είχα κατεβασμένα τα ρολά και δε μπόρεσε να μπει. Και να έμπαινε πάλι, τι να κλέψει; Η τρομάρα όμως μου περίσσεψε.”\nΤρεις νύχτες αργότερα ο θείος ξαναείδε τον άντρα με το μαύρο κουστούμι, στο νοσοκομείο αυτή τη φορά, έξω από τη μπαλκονόπορτα του 411. Του φώναξε να φύγει πολλές φορές – μου το βεβαίωσε ο πιτσιρικάς του διπλανού κρεβατιού που τον άκουσε -. Είχε ξημερώσει όταν ο ψηλός άντρας του έκανε το χατίρι, αλλά αυτή τη φορά δεν κίνησε μόνος.\nΕφτασα στο νοσοκομείο λίγο αργότερα, είχε φέξει για τα καλά. Βγήκα στο μπαλκόνι και άναψα ένα τσιγάρο. Βγήκε μαζί μου και ο πιτσιρικάς από δίπλα με το διαλυμένο του χέρι, και το σπασμένο του κρανίο.\n“Ρε φίλε να σου κάνω μια τράκα;” , του έδειξα με τα μάτια το πακέτο με τον καπνό μου. ”Κοίτα, μη στεναχωριέσαι, ήμουν εγώ μαζί του τη νύχτα, θα τον διώξουμε τον καργιόλη παρέα του φώναζα, άλλο που δεν τα καταφέραμε” είπε.\nΝοέμβριος 2008, τέτοιες μέρες\nΑναρτήθηκε από lemonostiftis στις 12:14 μ.μ. 4 σχόλια Σύνδεσμοι σε αυτήν την ανάρτηση\nΕτικέτες άνθρωποι, νοσοκομείο, οι φίλοι μου, οικογενειακοί δεσμοί, rip\nΌλα άρχισαν όταν άκουσα για 5η συνεχόμενη φορά το Kyoto Song των Cure. Κατέβασα τα βινύλια των Bauhaus και των Joy Division από τα ράφια, ξαναθυμήθηκα τους X Mal Deutschland και τους Sisters, αγόρασα προχθές και το “Ashes” των Christian Death.\nΜέσα σε όλα ξανάκουσα και τους “Μυστικούς Κήπους” από τους πάλε πότε Λευκή Συμφωνία. Και ναι!!! Με ενθουσιάζει ακόμα, και όχι μόνο γιατί υπήρξε μετεφηβικό κόλλημα αλλά επειδή κατά τη γνώμη μου άνετα στριμώχνεται στη λίστα με τους καλύτερους ελληνικούς ροκ δίσκους. Τόσο μουσικά όσο και σε επίπεδο παραγωγής στέκει υψηλά, με το στιχουργικό μέρος να το αδικεί λίγο, καθότι αφελές σε κάποια από τα κομμάτια του.\nΉταν 24 χρόνια πριν, όταν πρωτοκυκλοφόρησε και έχουν γίνει τουλάχιστον 2 επανεκδόσεις του απ’ όσο θυμάμαι. Αναπολώντας λοιπόν τον απαισόδοξο λυρισμό τους, οι Μυστικοί Κήποι αποτελούν ανεπιφύλακτη σύσταση εκ μέρους μου. και καθώς δεν κρατήθηκα ,το μετέτρεψα σε mp3 από το δίσκο βινυλίου, … click pic to dl\nΑναρτήθηκε από lemonostiftis στις 6:27 μ.μ. 8 σχόλια Σύνδεσμοι σε αυτήν την ανάρτηση\nΕτικέτες βινύλιο, λευκή συμφωνία, μουσική, download, lp\nΜακάριο βλέμμα, μοιάζει βυθισμένη σε γαλήνια ρέμβη η μεν, χαμένος στις ειδήσεις της δύσκολης χθεσινής μέρας ο διπλανός συνεπιβάτης. Μοτίβο αστικής καθημερινότητας που φαντάζει όμορφο στα μάτια μου, με ταράζουν όμως όσα δε χώρεσαν στο κάδρο.\nΕίναι η 17η Νοεμβρίου 1973, τα γεγονότα της νύχτας έχουν «λάβει πέρας» και το τρόλλεϊ διασχίζει φορτωμένο τους αθηναϊκούς δρόμους, περνώντας ανάμεσα από τανκς, αίματα, στρατιώτες και αποκαΐδια στα πέριξ του πολυτεχνείου.\nΚαι δεν είναι η σκέψη ενός διλήμματος τύπου: "Να αποφασίσεις με ποιους θα πας και ποιους θ' αφήσεις" που με ταράζει. Αυτό για τον καθένα – ανάλογα με τα μυαλά του – ξεκαθαρίζεται γρήγορα, αν όχι και εύκολα.\nΕίναι η αίσθηση του να είσαι εκεί, σε πραγματικό χρόνο, μα να μην αντιλαμβάνεσαι το γεγονός, που μου προκαλεί δέος. Το να προσπερνάς την ιστορία, ακόμα κι όταν αυτή χαράσσεται δίπλα σου, να μη συντονίζεσαι κι ας σε αφορά. Με τρομοκρατεί η προβολή στο σήμερα, η όποια ομοιότητά - είτε δική μου, είτε δική σου - με τους τότε πρωταγωνιστές του κιτρινισμένου στιγμιότυπου.\nΗ φωτογραφία είναι "παγωμένο" καρέ από την ταινία: "Μαρτυρίες" του Νίκου Καβουκίδη.\nΑναρτήθηκε από lemonostiftis στις 12:50 π.μ. 6 σχόλια Σύνδεσμοι σε αυτήν την ανάρτηση\nΕτικέτες μεγαλώνεις όταν, πολιτική\nΑνασκάπτοντας στο αρχείο μου, για άλλους λόγους, βρήκα το φύλλο της εφημερίδας Επικαιρότητα (15/12/1992) και το ξεφύλλισα στα γρήγορα. Θεώρησα σκόπιμο δε, να αποδελτιώσω τούτο το πορτραίτο από κάποιο άρθρο για τους επικηρυγμένους της ΕΛΑΣ πριν την ξαναεξαφανίσω από την κοινή θέα.\nΤο σχέδιο απεικονίζει εμφανώς εμένα, εσένα, το θείο σου, τον πατέρα του καλύτερού σου φίλου, το γείτονά σου. Στο 85% των αρρένων της χώρας μπορεί να πιστοποιηθεί η ταυτοπροσωπία με τούτο το ιχνογράφημα. Το αυτό πιθανότατα και στο 2,5% των ελληνίδων.\nΣυμπεραίνω λοιπόν πως είτε η έφεση στα καλλιτεχνικά του σκιτσογράφου της ΓΑΔΑ υπήρξε περιορισμένη, είτε - στην μικρών πιθανοτήτων υπόθεση που η απεικόνιση είναι …ακριβής - , ο εικονιζόμενος τρομοκράτης της 17Ν, παραμένει ασύλληπτος.\nΣτη δεύτερη περίπτωση το πολύτιμο σκίτσο θα μπορούσε να χρησιμοποιηθεί στην αναγνώριση των διαφυγόντων τη σύλληψη μελών της οργάνωσης που αρκετοί εικάζουν. Αρκεί να σβήσουν λίγα μαλλιά από πάνω (προτεινόμενη μέθοδος: γόμα 2 όψεων Pelican ), να γκριζάρουν λίγο τα φρύδια και να προσθέσουν 2-3 τρεμουλιαστές γραμμές στο κούτελο αντί ρυτίδων γήρατος.\nΑναρτήθηκε από lemonostiftis στις 10:17 π.μ. 0 σχόλια Σύνδεσμοι σε αυτήν την ανάρτηση\nΕτικέτες αποδελτίωση, εφημερίδες, μεγαλώνεις όταν, τρομοκρατία\nΚι από την άλλη αναρωτιέμαι: Ποιος δήμαρχος, ποιος αρχιτέκτονας και με ποιο ρυμοτομικό σχέδιο μπορεί ποτέ να αλλάξει αυτήν την εικόνα; Υπάρχουν χιλιάδες τέτοιες γειτονιές διάσπαρτες στην επικράτεια. Μπετόν, αλουμίνιο και πάλι μπετόν, χωρίς ίχνος ζωντανού πράσινου φύλλου να διακρίνεται. Ούτε καν σε κάποια γλάστρα σε μπαλκόνι.\nΗ ελληνική επαρχία απ’ όπου και η φωτογραφία (ν. Ηλείας 2010) ακολουθεί με ανήθικο τρόπο εδώ και δεκαετίες, τις επιταγές ενός αυτοσχέδιου πολεοδομικού σχεδιασμού. Μιας ιδιότροπης ταλαίπωρης αισθητικής που καθιέρωσαν τα, άλλοτε περιαστικά και νυν συγχωνευμένα στην πόλη των Αθηνών, προάστια.\nΜόνο τελευταία, στις παρυφές των κωμοπόλεων, στα πάντοτε λεγόμενα νεόκτιστα, σηκώνονται ροζ και γαλάζιες οικοδομές με στρογγυλές σα τούρτες βεράντες. Με pseudo design κυλινδρικές κολώνες να τις διαπερνούν, βαμμένες σε εκείνη την απόχρωση του πορφυρού, που κυριαρχεί στο ανάκτορο του Μίνωα στην Κνωσσό.\nΑλλά αυτά τα αμφιβόλου γούστου κτίσματα, απαιτούν ξεχωριστό «αφιέρωμα».\nΕτικέτες ελληνάρας, οι δρόμοι της πόλης, φωτογραφία\n"Οι Αθηναίοι είναι ευτυχείς που ζουν στην πόλη αυτή" δήλωσε τις προάλλες ο δήμαρχος της πόλης και εγώ ο Αθηναίος, προσπαθώ να βρω τους λόγους για να τον πιστέψω…\nστb. οι φωτογραφίες είναι "αγνώστου πατρότητας"\nΑναρτήθηκε από lemonostiftis στις 11:58 μ.μ. 2 σχόλια Σύνδεσμοι σε αυτήν την ανάρτηση\nΕτικέτες Αθήνα, καθημερινότητα, πολιτική\nΑυτή τη φορά με πρόλαβε ο φίλος Κ. : “Να σου πω τι έχασες στους ” μου είπε. “Να μη μου πεις, να μου τα γράψεις ” του απάντησα, το έκανε, και τον ευχαριστώ. Στην πρώτη εβδομαδιαία επέτειο της συναυλίας των Gallon Drunk, ίσως λίγο καθυστερημένα, αναρτώ τις εντυπώσεις του, μιας κι εγώ πάλι έλειπα:\nΕίναι μερικά πράγματα απίστευτα! Βλέπεις «καλλιτέχνες» οι οποίοι προκειμένου να στηρίξουν live το «όραμά» τους, επιστρατεύουν ένα σωρό κόσμο και κοσμάκη, καθώς επίσης και την τελευταία λέξη της τεχνολογίας. Από την άλλη υπάρχουν μπάντες σαν τους Gallon Drunk, που απαρτίζονται από τρία άτομα και εκλύουν τόση ενέργεια, που αν μπορούσε να αξιοποιηθεί, θα λύναμε το ενεργειακό πρόβλημα τουλάχιστον της χώρας!\nΠράγματι την Παρασκευή 5/11, το βρετανικό τρίο του James Johnston (φωνή/κιθάρα/πλήκτρα) μας παρουσίασε ένα show μικρό σε διάρκεια-1 ώρα και 15 λεπτά-, αλλά άψογο σε ποιότητα! Ένα live που σου εντυπώνεται βαθιά στο μυαλό και για μέρες «βλέπεις» στιγμιότυπα! Και να σκεφτεί κανείς, ότι αποφύγανε τα χιτάκια. Η τελευταία φορά που παρακολούθησα συναυλία, όπου δεν ήξερα ούτε ένα τραγούδι, ήταν σε εκείνο το απίστευτο live των Spiritualized στο Ρόδον! Όπως τότε, έτσι και τώρα «τα είδα όλα»…\nΣε κάτι παραπάνω από 1 ώρα, πέρασε μπροστά μας ολόκληρη η R’N’R ιστορία. Swamp blues, punk, garage και όλα τα συμπαρομαρτούντα. Ο James Johnston, ως performer, δείχνει, πώς θα ήταν ο Nick Cave, αν παρέμενε στις μέρες των Birthday Party. Ήταν τέτοια η σκηνική του παρουσία, που πραγματικά σε συνέπαιρνε. Ακροβατούσε στα όρια της σκηνής και έλεγες «τώρα θα πέσει» και θα γίνει ένα με τον κόσμο από κάτω, που ήξερε, πώς να δεχτεί τα ηλεκτρισμένα blues και τον-σε στιγμές- λευκό θόρυβο, που εξαπέλυε η μπάντα από τη σκηνή του ``ΑΝ``. Είναι πραγματικά συγκινητικό, να βλέπεις μουσικούς με εικοσαετή καριέρα, να παίζουν με δύναμη και όρεξη ξαναμμένου εφήβου!\nΝα μην το κουράζουμε το θέμα. Το live τα είχε όλα. Δύναμη, ρυθμό, έξαψη, “αγριάδα”, κοστούμια(…), ό,τι δηλαδή θα έπρεπε να περιμένει κανείς από ένα γνήσιο R`N`R γλέντι.\nΤο σίγουρο είναι, ότι θα περιμένω με ανυπομονησία τον καινούργιο τους δίσκο, ο οποίος , όπως με ενημέρωσε ο φίλος μου ο Χ., αναμένεται να κυκλοφορήσει από γερμανικό label, στις αρχές του νέου έτους. Μέχρι τότε James εις το επανιδείν και εις το επανακούσεσθαι!"\nΑναρτήθηκε από lemonostiftis στις 9:21 π.μ. 2 σχόλια Σύνδεσμοι σε αυτήν την ανάρτηση\nΕτικέτες μουσική, gallon drunk, live\nΣτις αρχές του τρέχοντος μήνα, συμπληρώθηκαν 35 χρόνια από την έως και σήμερα ανεξιχνίαστη δολοφονία του Pier Paolo Pasolini. Τη μέρα που στην παραλία της Ostia τα πολιτικά κίνητρα μπλέχτηκαν με τα σεξουαλικά σκεπάζοντας άρον άρον μιαν υπόθεση στην οποία ο ιταλός σκηνοθέτης είχε εκ των προτέρων κριθεί "ένοχος", παρ’ ότι ο ίδιος υπήρξε το θύμα.\nΣαν “εορταστική” της επετείου, ακούστηκε και η περί ομοφυλοφιλίας δήλωση του ιταλού πρωθυπουργού την εβδομάδα που μας πέρασε.\nΚαλοκαίρι 2010. Τότε διάβασα το αριστουργηματικό “Τα Παιδιά της Ζωής” του P. P. Pasolini (1955). Κατά περίεργο τρόπο όμως, έχω σχηματισμένη την εντύπωση πως το είδα στον κινηματογράφο. Ξεκινώντας ετούτη την ανάρτηση λοιπόν, οι ιστορίες του Ανιόλο, του Ριτσέτο και των υπόλοιπων "Παιδιών" του βιβλίου, ανακλήθηκαν σε ένα κινηματογραφικό fast forward μπροστά μου. Επανενώθηκαν σε εκείνα τα καρέ που μόνο του είχε φτιάξει το μυαλό μου, κατά τη διάρκεια των καυτών μηνών της ανάγνωσης.\nΠέντε χρόνια πριν, βρεθήκαμε για δεύτερη φορά με τον Ν, στη Ρώμη. Φιλοξενούμενοι του καλού φίλου Σ, τον ακολουθήσαμε σε διαδρομές – φόρο τιμής – στην άλλη πλευρά της δικαίως αποκαλούμενης αιώνιας πόλης. Εκείνης που κατέγραψαν με πένες και με κάμερες, αρχικά οι ντόπιοι νεορεαλιστές και με το μοναδικά σκληρό και «βίαιό» του τρόπο ο P. P. Pasolini λίγο αργότερα.\nΣτα μάτια του τουρίστα, ακόμα κι αν τούτος λογίζεται ως … υποψιασμένος, υπήρχαν μέρη που παράμεναν απαράλλαχτα, ολόιδια με εκείνα που τον έχουν συγκινήσει σε μικρές και μεγάλες οθόνες. Κι αυτά έγιναν κατά κάποιο τρόπο τα δικά μας αξέχαστα «αξιοθέατα».\nΟι εκβολές του Τίβερη, η παραγκούπολη με τις χωμάτινες πλατείες, οι παρέες των μεθυσμένων ψαράδων ή εκείνες των μικρών ιταλών που κάλπαζαν αγεληδόν τσιρίζοντας, οι μπουγάδες απλωμένες παντού. Και τέλος η παραλία της Ostia, με μόνο ένα μαρμάρινο μνημείο να έχει προστεθεί, δείκτη του ακριβούς σημείου του εγκλήματος.\nΕίχαμε καταλήξει, θυμάμαι,σε μια αναδρομική έκθεση, αφιερωμένη στο έργο και τις μέρες του μεγάλου υμνητή του προλεταριάτου των συνοικισμών. Είχαν μόλις συμπληρωθεί 30 χρόνια τότε από τη δολοφονία του.\nΤο αφιέρωμα υπήρξε συγκινητικό μα πέρα από τη μαρτυρία κάμποσων φωτογραφιών, δεν έχω βρει άλλο τρόπο να το κοινωνήσω.\nΑναρτήθηκε από lemonostiftis στις 1:44 μ.μ. 6 σχόλια Σύνδεσμοι σε αυτήν την ανάρτηση\nΕτικέτες θέατρο, καλοκαίρι, κινηματογράφος, τέχνη, φωτογραφία, Pier Paolo Pasolini\nΔεν είναι πάντα έτσι, αλλά μερικές φορές βοηθάει.\nΓια τους περισσότερους δίσκους μου θυμάμαι τις ακριβείς συνθήκες απόκτησης και τη διάθεση τη στιγμής της αγοράς τους, είτε έχει μεσολαβήσει μία μέρα είτε εικοσιεπτά χρόνια\nΑναρτήθηκε από lemonostiftis στις 5:15 μ.μ. 4 σχόλια Σύνδεσμοι σε αυτήν την ανάρτηση\nΕτικέτες βινύλιο, κόμικς, μεγαλώνεις όταν, μουσική\nΒγαίνοντας από το εκλογικό τμήμα αφότου ψήφισα, στάθηκα και χάζευα τη ροή των συμπολιτών που μόλις είχαν πράξει το ίδιο. Εντυπωσιάστηκα από την παρατήρηση, κι αυτό το γράφω χωρίς ίχνος “λυρικού λογοτεχνισμού”, πως τα πρόσωπα των περισσοτέρων έδειχναν κακοδιάθετα. Διερωτήθηκα πως φαινόταν άραγε το δικό μου και προσπάθησα να χαμογελάσω. Τουλάχιστον ξανακατακτήσαμε κάτι συλλογικά, σκέφτηκα.\nΘυμήθηκα την πρώτη μέρα λειτουργίας του μετρό στην Αθήνα. Το περιμέναμε πως και πως και είχαμε “ορκιστεί” να είμαστε από τους πρώτους που θα το χρησιμοποιήσουν. Καλύτερα ίσως που τα πράγματα δεν έγιναν ακριβώς έτσι. Είχαν δώσει το ελεύθερο για δωρεάν μετακινήσεις-γνωριμία με το νέο μέσο και ο κόσμος συνωστιζόταν κατά δεκάδες χιλιάδες σε κάθε πλατεία που φιλοξενούσε σταθμό. Και μιας και αυτές δεν ήταν πολλές, η πόλη γέμισε με τεράστιες μικρές διαδηλώσεις.\nΠαντού κόσμος, χαρούμενος, γελαστός, κελαρυστά ομιλητικός, με μία περηφάνεια να επικρατεί, σα να είχαμε μόλις πάρει την Πόλη (αν βέβαια αυτό είναι ζητούμενο). Επιβίβαση, αποβίβαση, κυλιόμενες και πάλι από την αρχή. Παρέες και οικογένειες διασκέδαζαν το νέο απόκτημα λες και τους το ‘χαν δώσει για μία ημέρα και την επομένη θα τους το έπαιρναν πίσω. Και το περίφημο και συγκινητικό είναι ότι όλοι μιλούσαν με όλους, λουσμένοι μια συλλογική ευφορία, γεγονός σπάνιο στην Ελλάδα, τουλάχιστον όταν δε σχετίζεται με τα “κατορθώματα” των εθνικών αθλητικών μας συνόλων.\nΚανείς δε νοιαζόταν για τις μπλοκαρισμένες εξόδους ή τις ασφυκτικά γεμάτες σκάλες. Ουδείς άλλωστε έσπρωχνε ακόμα κι όταν χρειάζονταν 9 λεπτά για τη διαδρομή Σεπόλια – Σύνταγμα και 20 λεπτά για την έξοδο στην επιφάνεια.\n“Έλεγα ότι δε θα το προλάβω τελειωμένο”, μου εκμυστηρεύτηκε ένας ηλικιωμένος κύριος. Τον βοηθούσα να κρατηθεί στις κυλιόμενες κι αυτός συνέχισε: “Αυτό πρέπει να κάνει ένα κράτος σε συνθήκες ειρήνης. Το λαό χαρούμενο. Δίνοντας του το προφανές. Τα χρήματά του πίσω, σοφά επενδυμένα σε κοινωφελή πραγματικά αγαθά.”\nΑναρτήθηκε από lemonostiftis στις 11:30 π.μ. 0 σχόλια Σύνδεσμοι σε αυτήν την ανάρτηση\nΕτικέτες Αθήνα, μεγαλώνεις όταν, οι δρόμοι της πόλης\nΣε κατ’ οίκον περιορισμό ακόμη, με λίγες αναγκαστικές εξόδους για δουλειά και ακόμη λιγότερες για διασκέδαση. Έχοντας διακόψει τις φαρμακευτικές αγωγές, το σώμα προσπαθεί να έρθει στα ίσα του, να ισορροπήσει στον πόνο, ενώ ταυτόχρονα το μυαλό δε δίνει τον καλύτερο του εαυτό για να επανέλθει στους φυσιολογικούς ρυθμούς.\nΔε γκρινιάζω πλέον. Συνήθισα στην ιδιότυπη αυτή ιδρυματοποίησή μου. Έπαψα να εκπέμπω drama-σωματίδια, σταμάτησα να επιζητώ τη συμπόνια των φίλων – δε βοηθάει και πολύ άλλωστε - .\nΑκούω δίσκους, κάποιους έχω να τους ακούσω χρόνια, βλέπω ταινίες μαζεμένες από καιρό στα υπ’ όψη, διαβάζω και μου λείπουν οι καλοκαιρινές μου διακοπές. Πρώτη φορά που μου συμβαίνει αυτό, συνήθως το φθινόπωρο με ξεσηκώνει, είναι η δική μου άνοιξη.\nΗ ειδική διατροφή συνεχίζεται, το βάρος έχει πλέον σταθεροποιηθεί, 19 κιλά ελαφρύτερος έμαθα να απολαμβάνω όλα εκείνα τα φαγητά που άλλοτε προσευχόμουν - γελώντας - να μου τα απαγόρευε ένας φανταστικός γιατρός.\nΣε αναμονή του περαστικά, όχι σαν ευχή αλλά σαν κατάσταση, συνειδητοποίησα ίσως άγαρμπα και σίγουρα καθυστερημένα, το τέλος της εποχής που παιδαριωδώς θεωρούσα εαυτόν … «άφθαρτο», απρόσβλητο, και εσαεί υγιή.\n«Όλα καλά» αναφωνώ, το περιβόητο μάντρα του πατέρα μου, που κάποτε κορόιδευα, ίσως δουλέψει και για μένα.\nυγ1 Τελευταία έχω ξανακολλήσει με τους ευρωπαϊστές Nits και κυρίως στα πρώτα electro avant-garde άλμπουμ τους. Θεωρώ σπουδαιότερο τo Work του 1981.\nClick pic to dl.\nυγ2 Η φωτογραφία είναι τραβηγμένη τον Αύγουστο του 2010 στην παραλία των Αγ. Σαράντα στο Πήλιο.\nΑναρτήθηκε από lemonostiftis στις 12:58 μ.μ. 8 σχόλια Σύνδεσμοι σε αυτήν την ανάρτηση\nΕτικέτες άνθρωποι, ασθένεια, το σπίτι-κράτος, download\nΘα μπορούσε κάποιος να αμφισβητήσει την αντικειμενικότητά μου (*) και θα είχε όλους τους λόγους. Παρ’ όλα αυτά εγώ επιμένω περί του αντιθέτου. Μου άρεσε πάρα πολύ και το μόνο επιχείρημα που μου απομένει είναι …να ορκιστώ.\nΟ λόγος για τη μικρού μήκους ταινία "Οι πυραμίδες της Αθήνας" της Γιολάντας Μαρκοπούλου. 14 γλυκύτατα λεπτά εξ’ ολοκλήρου γυρισμένα στο κέντρο της πόλης και πιο συγκεκριμένα στο "διαβόητο" Μεταξουργείο.\nΑναφέρεται σε εκείνες τις άξαφνες μικροανατροπές της ζωής που διακόπτουν την όποια ροή της καθημερινότητας και γεννούν συναισθήματα όπως φόβο, ζήλεια, οργή ή αγάπη. Μικρογεγονότα και αυθόρμητες αντιδράσεις που μετά θυμάσαι για πάντα.\n(Αντι)ήρωας της ταινίας ο Ismael, ένας έφηβος μετανάστης - αραβικής καταγωγής -, που διεκδικεί τον ελάχιστο ζωτικό χώρο – είτε πραγματικό, είτε συναισθηματικό - που αναλογεί στην ύπαρξή του.\nΟι περισσότεροι των πρωταγωνιστών δεν είναι καν ερασιτέχνες, είναι φιγούρες και περσόνες της περιοχής που τα καταφέρνουν θαυμάσια, καλύτερα ίσως και από επαγγελματίες. Φοβερός ο Mohammed Mansy ως Ismael, σ' ένα ρόλο που δεν απέχει πολύ από την πραγματική του ζωή.\n(*) Σε αρκετά από τα γυρίσματα ήμουν παρών, αρκετοί εκ του βασικού πυρήνα των συντελεστών είναι το λιγότερο γνωστοί μου, έχω υλικό για ένα άτυπο making of της ταινίας, καταγράφεται δε και μια εμφάνισή μου ως κομπάρσος (lol x3) σε κάποια σκηνή πλήθους.\nΗ ταινία "Οι πυραμίδες της Αθήνας" προβλήθηκε στο διαγωνιστικό μέρος του φεστιβάλ Ελληνικών ταινιών μικρού μήκους Δράμας, απέσπασε πολύ καλές κριτικές, όχι όμως κάποιο βραβείο και απ’ ότι γνωρίζω έχει ήδη πωληθεί σε κάποιες Ευρωπαϊκές χώρες.\nΑναρτήθηκε από lemonostiftis στις 1:19 μ.μ. 0 σχόλια Σύνδεσμοι σε αυτήν την ανάρτηση\nΕτικέτες κινηματογράφος, συνεργείο, τέχνη\nΌταν κοιτάς από ψηλά, η πόλη μοιάζει ομορφότερη. Πολύ δύσκολα όμως μπορεί να νοιώσεις την Αθήνα αξιαγάπητη όταν είσαι “μέσα” της. Είναι άραγε αυτό αντιστρέψιμο;\nΕλπίζω σε τρεις μέρες από σήμερα κάποιος να αρχίσει να προσπαθεί γι αυτό, μιας και ο νυν πρώτος δημότης αποδεδειγμένα είναι αποτυχημένος. Η δε έπαρση του κατά τον απολογισμό του τετραετούς “έργου” του, δε μπορεί παρά να μου φέρει στο μυαλό τη λαϊκή σοφία που μου ‘μαθε η θεία μου η Κ, που πάει κάπως έτσι: “Η κουράδα κρέμεται και η κατσίκα καμαρώνει” .\nΑναρτήθηκε από lemonostiftis στις 9:12 π.μ. 0 σχόλια Σύνδεσμοι σε αυτήν την ανάρτηση\nΕτικέτες Αθήνα, οι δρόμοι της πόλης, πολιτική, φωτογραφία\n"...δημιούργησαν μια τυραννική κοινωνία κι εμείς είμαστε οι ακούσιοι συνεργοί τους. Είμαστε τα ζωντανά τους. Τα ένστικτά μας παίρνουν άλλη κατεύθυνση. Ζούμε σε ένα τεχνητά υποβαλλόμενο συνειδητό που μοιάζει με τον ύπνο.\nΜας εκτρέφουν για σκλάβους. Τα ανθρώπινα και φυλετικά δικαιώματα δεν υπάρχουν. Διαλύουν την κοιμισμένη μεσαία τάξη. Οι μη προνομιούχοι αυξάνονται. Όλο και πιο πολλοί άνθρωποι γίνονται φτωχοί.\nΜας κρατούν κοιμισμένους, εγωιστές, ναρκωμένους. Μας έχουν αποκοιμίσει. Μας έκαναν αδιάφορους στον εαυτό μας, στους άλλους. Έχουμε μοναδικό στόχο το προσωπικό κέρδος. Με σκοπό να κυβερνήσουν διαβρώνουν συνειδήσεις. Όσο δεν τους ανακαλύπτουν δεν κινδυνεύουν. Αυτή είναι η βασική τους μέθοδος επιβίωσης."\nΟποιαδήποτε ομοιότητα με πρόσωπα ή καταστάσεις είναι εντελώς συμπτωματική. Το παραπάνω κείμενο είναι εξ ολοκλήρου ξεσηκωμένο από το “They Live” (ελλ. τίτλος: Ζουν ανάμεσά μας), πρωτοκλασάτο b-movie, του άρχοντα (κλισέ) του είδους John Carpenter.\nΑκούγεται μεταξύ παρασίτων και λευκού θορύβου, κατά τη διάρκεια των παρεμβολών που επιχειρούν παρτιζάνοι αντιστασιακοί του ανθρώπινου είδους, στο πρόγραμμα της κρατικής τηλεόρασης που ελέγχεται από άπληστους εξωγήινους εισβολείς.\nΠας συσχετισμός δεκτός.\nΞαναείδα την ταινία μετά από δύο δεκαετίες, ανήμερα της εθνικής επετείου και αν ήμουν κριτικός κινηματογράφου θα της έδινα 5 στα 5 αστεράκια.\nΑναρτήθηκε από lemonostiftis στις 6:12 μ.μ. 4 σχόλια Σύνδεσμοι σε αυτήν την ανάρτηση\nΤέσσερις μέρες εσώκλειστος ξανά. Είχαμε κανονίσει να “ανέβουμε” Θεσσαλονίκη, εγώ το ακύρωσα, οι υπόλοιποι πήγαν και μάλιστα πέρασαν πολύ καλά, αν τους πείσω θα αναρτήσω και τις εντυπώσεις τους από το live των Camera Obscura που είδαν την Παρασκευή.\nΠίσω στην Αθήνα, πέρασε να με δει η Β, ο Ν τηλεφώνησε από το νησί κάποιες φορές, μέχρι να με πετύχει σε κέφια, ενώ εγώ, μετά από κάμποσο καιρό προετοίμαζα την επιστροφή μου στο αναγκαστικά παραμελημένο χόμπυ(τ) μου. Αυτό του να ντύνω με τις εικόνες μου, μουσικές που μου αρέσουν.\nΟ Michael De Braccio – aka DJ Mind Trip – είναι ένας αμερικάνος dj της house dance σκηνής των early 90s, που έχει μετεξελιχθεί σήμερα σε έναν ενδιαφέροντα συνθέτη και στιχουργό. Ήταν πριν ενάμιση μήνα που ήρθε σε επικοινωνία μαζί μου. Έχοντας δει το “Wait for me” την …άτυχη συμμετοχή μου για τον ομώνυμο διαγωνισμό του Moby, ζήτησε να του φτιάξω ένα μουσικό βίντεο για το τραγούδι “I Conquered the Gods” που θα είναι το επόμενό του single (στην BEAR HEAT INTERNATIONAL).\nΤο κομμάτι μου το έστειλε, το άκουσα και το λάτρεψα. Electronica με μνήμες της πρώιμης Depeche Mode σχολής πατάει τόσο στα όρια της soul, κυρίως λόγω της βαθειάς μαύρης φωνής, όσο και του goth και αυτό όχι μόνο λόγω της σκοτεινής θεματικής του.\nΠροσπάθησα να στρωθώ στη δουλειά, δύσκολο πολύ να συγκεντρωθώ, και ο μόνος τρόπος που τελικά λειτούργησε ήταν να δω το χόμπυ σαν εργασία, όσο κι αν αυτό ακούγεται περίεργα. Μετά από 25 περίπου ώρες δουλειάς, το αποτέλεσμα που κατάφερα είναι το ακόλουθο:\nI Conquered the Gods\nAnd you thought I was going to be dead and gone\nI see the discuss in your eyes\nThat I’m still in your thoughts\nI know you thought I would go away\nAfter 96 and you wouldn’t hear from me\nGood news, I moved away\nBut I came back tonight\nTo make you squirm one more night\nI conquered the Gods and my personal demons\nAnd you thought I was going to be dead tonight\nIf I fucked you in the last decade or two\nBecause I need to have a count\nSee I forgot who I fucked over in my journey finding me\nAll you gonna do darling\nIs how much hate me tonight love\nAnd than I’ll know\nI’ve gotten under your skin\nI turned your world around\nAnd I can still do the same\nThis is for the people who still hates me\nOr like me be real frank my adopted family\nHere’s my fuck you and my hello to you\nStop dwelling on the past and move the fuck on.\nYΓ. Κάμποσες από τις σκηνές που χρησιμοποίησα είναι από την παράσταση: ‘Κόντρα στην Πρόοδο” της θεατρικής ομάδας Συνεργείο, στο ομώνυμο θέατρο.\nΑναρτήθηκε από lemonostiftis στις 10:16 π.μ. 5 σχόλια Σύνδεσμοι σε αυτήν την ανάρτηση\nΕτικέτες μουσική, συνεργείο, dj mindtrip, video


Μεσολόγγι: Ονοματοδοσία στη Μνήμη των Τάσου Ισαάκ και Σολωμού Σολωμού (Photos) - Antenna Star\nΜεσολόγγι: Ονοματοδοσία στη Μνήμη των Τάσου Ισαάκ και Σολωμού Σολωμού (Photos)\nΣε μια λιτή και φορτισμένη συγκινησιακά εκδήλωση, πραγματοποιήθηκε στην Ι.Π. Μεσολογγίου η ονοματοδοσία οδού αφιερωμένης στην μνήμη των Κυπρίων Τάσου Ισαάκ και Σολωμού Σολωμού, που τον Αύγουστο του 1996 υπήρξαν θύματα της τυφλής βίας και της μισαλλοδοξίας των κατοχικών Τουρκικών δυνάμεων της βόρειας Κύπρου.\nΛίγο νωρίτερα, στον Κήπο των Ηρώων ο Σεβασμιότατος Μητροπολίτης Αιτωλίας κι Ακαρνανίας κ. Κοσμάς τέλεσε επιμνημόσυνη δέηση, παρουσία του Δημάρχου Ι.Π. Μεσολογγίου Κώστα Λύρου, Αντιδημάρχων, Προέδρων Νομικών Προσώπων του Δήμου, φορέων, μελών της Μοτολέσχης Ιεράς Πόλεως Μεσολογγίου και της λέσχης Πρωτοβουλία Μνήμης Ισαάκ – Σολωμού από την Κύπρο που ταξίδεψε έως το Μεσολόγγι τιμώντας τους Κύπριους αγωνιστές των Πολιορκιών και της Εξόδου.\nΗ εκδήλωση που πραγματοποιήθηκε στο πλαίσιο της προσκυνηματικής επίσκεψης, διοργανώθηκε από την Μοτολέσχη Ιεράς Πόλεως Μεσολογγίου με την υποστήριξη του Δήμου Ι.Π. Μεσολογγίου.\nΠροηγούμενο Ε.Ο.Δ.Υ.: 15 νέα κρούσματα στην Π.Ε. Αιτωλοακαρνανίας\nΕπόμενο O Θ. Μωραΐτης για την Ολιστική Μελέτη της FIFA και της UEFA


«Στα 38 μου πέρασα δύο εμφράγματα και στα 40 μου καρκίνο στο λαιμό» - Daily Stories\n«Έφευγα από τη δουλειά με 10 δραχμές και γύριζα στο σπίτι με 1 δραχμή. Τα είχα φάει όλα στα μπουζούκια, γύρναγα από εδώ, γύρναγα από εκεί, έκανα τα πάντα, έκανα τη ζωή μου. Εκείνη την περίοδο με τον Πανταζή αλλάξαμε 4 αυτοκίνητα σε 2 μήνες.»\nΧείμαρρος ο Ματθαίος Γιαννούλης σε συνέντευξη που έδωσε στο Happy Day. Ο γνωστός τραγουδιστής εξομολογήθηκε στην Ελένη Μουστάκη για όλους και για όλα…\n«Με τον Λευτέρη Βαζαίο περάσαμε μια επταετία όμορφη, μια συνεργασία που τέλειωσε όπως μπορούν να τελειώσουν όλα. Αν τον ξανάβρισκα έτσι όπως τον βρήκα τότε και μου ζητούσε δουλειά, πάλι θα τον ξανάπαιρνα. Ήμουν ο μόνος ο οποίος επικοινώνησε μαζί του και του είπα ότι αν χρειάζεται οικονομική βοήθεια, είμαι εδώ.\nΑπό το άγχος που πέρασα εγώ εκείνα τα 7 χρόνια της συνεργασίας μας, έπαθα δύο εμφράγματα. Στα 38 μου πέρασα δύο εμφράγματα. Στα 40 μου πέρασα καρκίνο στο λαιμό και αυτά ήταν από το άγχος. Έδωσα πάρα πολλά λεφτά για ανθρώπους που δεν άξιζαν.\nΈφευγα από τη δουλειά με 10 δραχμές και γύριζα στο σπίτι με 1 δραχμή. Τα είχα φάει όλα στα μπουζούκια, γύρναγα από εδώ, γύρναγα από εκεί, έκανα τα πάντα, έκανα τη ζωή μου. Εκείνη την περίοδο με τον Πανταζή αλλάξαμε 4 αυτοκίνητα σε 2 μήνες.\nΣήμερα είμαι πολύ ευτυχισμένος, έχω μια υπέροχη οικογένεια, έχω μια υπέροχη γυναίκα, έχω τρία υπέροχα παιδιά. Τρία παιδιά από τρεις διαφορετικές γυναίκες. Από τις γυναίκες μου χώριζα γιατί μου άρεσαν οι γυναίκες. Ήμουν γυναικάς, δεν ήμουν πιστός».\n«Η κορούλα μου όταν γεννήθηκε είχε το σύνδρομο της αϋπνίας, δεν κοιμόταν ποτέ»!\nMasterChef: Ο Γιάννης Λουκάκος επιστρέφει στον διαγωνισμό μαγειρικής!


Άρης Βούλας – Τριγλία Ραφήνας: Αφιέρωμα στον «κιτρινόμαυρο» τελικό Κυπέλλου – stoplekto.gr\nΆρης Βούλας – Τριγλία Ραφήνας: Αφιέρωμα στον «κιτρινόμαυρο» τελικό Κυπέλλου\nstoplekto Κύπελλο Ε.Π.Σ.Α.Ν.Α.\nΆρης Βούλας - Τριγλία Ραφήνας: Αφιέρωμα στον «κιτρινόμαυρο» τελικό Κυπέλλου\nΤου Νικόλα Μπιλάλη\nΛίγες ώρες απομένουν πια για τη σέντρα του 18ου Τελικού Κυπέλλου ΕΠΣΑΝΑ, όπου ο Άρης Βούλας και η Τριγλία Ραφήνας θα “μονομαχήσουν” στην Κερατέα με φόντο… το πολυπόθητο τρόπαιο.\nΠέρασαν τρία ολόκληρα χρόνια (!) από την τελευταία διεξαγωγή τελικού Κυπέλλου, κάτι το οποίο κανένας από εμάς δε θα μπορούσε να φανταστεί ή να προβλέψει… Με την πανδημία να αποτελεί τροχοπέδη για οποιαδήποτε αθλητική δραστηριότητα και όχι μόνο, το “πάγωμα” των Κυπέλλων και των Πρωταθλημάτων της ΕΠΣΑΝΑ ήταν σχεδόν αναμενόμενο. Παρά τις αμέτρητες δυσκολίες που αντιμετώπισε τόσο η Ένωση, όσο και τα μέλη της – σωματεία, ο Τελικός του Κυπέλλου αποτελεί ξανά γεγονός, και προβλέπεται να χαρίσει για ακόμη μια χρονιά χαρά και συγκινήσεις στο φίλαθλο κοινό.\nΛίγα λόγια για τον θεσμό: Ο θεσμός του Κυπέλλου έκανε την εμφάνιση του μαζί με το πρώτο πρωτάθλημα της ΕΠΣΑΝΑ, δηλαδή τη σεζόν 2003/04. Έκτοτε, 10 σωματεία έχουν προσθέσει στην τροπαιοθήκη τους τον τίτλο, με τον Κεραυνό Κερατέας να αριθμεί τις περισσότερες κατακτήσεις (5). Όσον αφορά τους σημερινούς μας φιναλίστ, η Τριγλία μετρά από ένα Κύπελλο (2015) και δύο τελικούς (2009, 2010), ενώ ο Άρης Βούλας τερμάτισε φιναλίστ στον τελευταίο τελικό πριν τη πανδημία (2019), όπου και γνώρισε την ήττα στα πέναλτι από τον Αχαρναικό. Τη σεζόν 2019/20 η διοργάνωση του Κυπέλλου διεκόπη, με το αποτέλεσμα του τελικού να κρίνεται μέσω κλήρωσης.\nΑναλυτικά η προϊστορία των τελικών Κυπέλλου ΕΠΣΑΝΑ:\n2018/19 Αχαρναϊκός 1-1 (5-4 πεν.) Άρης Βούλας\n2019/20 Αστέρας Βάρης κλήρωση1 Γ.Σ. Μαρκό Μαρκόπουλου\nΓ΄ΦΑΣΗ: Άρης Βούλας – Ολυμπιακός Αγίου Στεφάνου 1-0 (Φουκαράς)\nΔ’ ΦΑΣΗ: Άρης Βούλας – Θησέας Νέας Μάκρης 2-0 (Αφράτης, Κριλής)\nΠΡΟΗΜΙΤΕΛΙΚΗ ΦΑΣΗ: Άρης Βούλας – ΑΟ Γλυκών Νερών 4-0: (Μιραφιόρι (2), Γκαβασιάδης, Κριλής)\nΗΜΙΤΕΛΙΚΗ ΦΑΣΗ: Άρης Βούλας – Αήττητος Σπάτων 2-1: (Αφράτης, Κριλής – Καλογεράς) / Αήττητος Σπάτων – Άρης Βούλας 1-2: (Γκαβασιάδης, Κριλής – Κατσέρης)\nΔ’ ΦΑΣΗ: Τριγλία Ραφήνας – Ολυμπιακός Βάρης 3-1: (Βίλα, Γερώνυμος, Κ. Τσούκας – Μπαμίχας)\nΠΡΟΗΜΙΤΕΛΙΚΗ ΦΑΣΗ: Ατλαντίδα Ανθούσας – Τριγλία Ραφήνας 1-2 (Πανόπουλος – Μειμάρογλου, Γ. Τσούκας)\nΗΜΙΤΕΛΙΚΗ ΦΑΣΗ: Κυανούς Αστήρ Βάρης – Τριγλία Ραφήνας 0-0 / Τριγλία Ραφήνας – Κυανούς Αστήρ Βάρης 2-1: (Νταής, Σένε – Μάγγος)\nΛίγα λόγια για τους φιναλίστ:\nΟ σύλλογος της Βούλας θα αγωνιστεί για δεύτερη φορά στην ιστορία του σε τελικό του θεσμού, και ελπίζει να πανηγυρίσει φέτος την πρώτη του κατάκτηση. Η ομάδα του Τ. Τασιόπουλου έφτασε έως εδώ παίζοντας έναν αγώνα παραπάνω από τον αντίπαλό της. Οι Βουλιώτες προκρίθηκαν απευθείας στη Γ’ Φάση, αντιμετωπίζοντας τον αξιόμαχο Ολυμπιακό Αγίου Στεφάνου του 1ου Ομίλου. Ο Φουκαράς μαζί με τη μπάλα στα δίχτυα έστειλε… και την ομάδα του στην επόμενη φάση, εκεί όπου θα “συναντούσε” ακόμη μια ομάδα από τον έτερο όμιλο, τον Θησέα Νέας Μάκρης. Οι κιτρινόμαυροι για ακόμη ένα παιχνίδι θα πάρουν εύκολα την πρόκριση, κερδίζοντας τους φιλοξενούμενους με 2-0. Η προημιτελική φάση ήταν το στάδιο όπου ο Άρης “έδειξε τα δόντια του” στους συνδιεκδικητές του τίτλου, μιας και πέτυχε το εμφατικό 4-0 απέναντι στα Γλυκά Νερά. Η μεγαλύτερη έκπληξη ωστόσο ήρθε στην φάση των Ημιτελικών, όταν και η ομάδα απέσπασε νίκη με 2-1 απέναντι στον Αήττητο. Περισσότερο κύρος στην μέχρι στιγμής πορεία της, προσδίδει και το διπλό στα Σπάτα, όπου ο Άρης με ίδιο σκορ κατάφερε να “πετάξει” έξω τον Αήττητο της Γ΄Εθνικής. Αξίζει ακόμη να σημειωθεί, πως η ομάδα έχει πετύχει 11 γκολ, δεχόμενη μόνο 2 (!), με τους Κριλή, Αφράτη και Γκαβασιάδη να αποτελούν “μπροστάρηδες” του όλου εγχειρήματος.\nΗ ομάδα του Γ. Παπακωστούλη ευτύχισε να περάσει απευθείας άνευ αγώνος (μετά από κλήρωση) στην Δ’ Φάση του Κυπέλλου ΕΠΣΑΝΑ, όπου εκεί αντιμετώπισε στην έδρα της έναν από τους ισχυρούς της Β’ Κατηγορίας, τον Ολυμπιακό Βάρης. Η πρόκριση στα προημιτελικά αποτέλεσε εύκολη υπόθεση για τους Ραφηνιώτες, με την Ατλαντίδα Ανθούσας να αποτελεί τον επόμενο αντίπαλο. Στον Γέρακα, οι κιτρινόμαυροι δεν είχαν τόσο εύκολο έργο, καθώς έμειναν πίσω στο σκορ από νωρίς, με τον Πανόπουλο στο 12′. Η ισοφάριση ήρθε στο τέλος του πρώτου μέρους (Μειμάρογλου), με το νικητήριο γκολ να σημειώνεται στο 80′ από τον Γ. Τσούκα. Η σημαντικότερη νίκη όμως, ήρθε έναν μήνα αργότερα στη Ραφήνα, απέναντι στον Κυανό Αστέρα των εθνικών κατηγοριών. Μετά το 0-0 στη Βάρη για το πρώτο παιχνίδι των ημιτελικών, η Τριγλία άφησε εκτός θεσμού την ομάδα του Μ. Κάτσικα, κερδίζοντας 2-1 κόντρα στα προγνωστικά. Στην φετινή της πορεία στη διοργάνωση, η ομάδα πέτυχε 7 τέρματα, δεχόμενη τρία, αποσπώντας τρεις νίκες και μία ισοπαλία. Σήμερα αγωνίζεται για τέταρτη φορά στην ιστορία της σε τελικό του θεσμού και καλείται να φέρει το δεύτερό της Κύπελλο στη Ραφήνα.\nRelated Topics:featuredΆρης ΒούλαςΚυπελλο ΕΠΣΑΝΑΤελικός Κυπέλλου ΕΠΣΑΝΑΤρίγλια Ραφήνας


Κυριακή, 12 Δεκεμβρίου 2010 12:06\nH έκσταση της Κάτω Ιταλίας, το μυστήριο της Βαλκανικής πολυφωνίας, o σπαραγμός των πορτογαλέζικων fados και η δωρικότητα των blues … της Αμερικής και του ρεμπέτικου, σε μια μουσική παράσταση! Οι αυθεντικές κι εκρηκτικές ερμηνείες των δυο μουσικών - performers αναδεικνύουν τον αρχέγονο παγκόσμιο ήχο. Η Ελένη και η Σουζάνα Βουγιουκλή που θα εμφανιστούν στο Half Note Jazz Club, από την Παρασκευή 03/12 έως και την Πέμπτη 09/12, ξεκίνησαν από πολύ νωρίς να πειραματίζονται με τις δυνατότητες που μπορεί να προσφέρει η ανθρώπινη φωνή , ως εγγενές μουσικό όργανο, και το 1997 έδωσαν τη πρώτη τους συναυλία ως «Βόρειο Σέλας» με ρεπερτόριο από τραγούδια a cappella, χωρίς όργανα , βασισμένα μόνο στην φωνή. Tο ρεπερτόριό τους αποτελείται από τραγούδια ρεμπέτικα και παραδοσιακά ελληνικά σε όλες τις διαλέκτους συμπεριλαμβανομένων ελληνόφωνων της Κ. Ιταλίας, πορτογαλέζικο fado, ισπανόφωνα, ιταλικά, ρουμάνικα, τούρκικα, αραβικά, τσιγγάνικα, σέρβικα, αμερικάνικο μπλουζ και τζαζ, αρμένικα, σεφαραδείτικα, πομάκικα και βουλγάρικα, ερμηνευμένα στην πρώτη γλώσσα με σεβασμό στην προφορά και εκφορά της. Συνολικά τραγουδάνε σε πάνω από είκοσι γλώσσες και διαλέκτους, τις περισσότερες από τις οποίες κατανοούν αρκετά καλά. Με κιθάρα, πιάνο και κρουστά που παίζουν οι ίδιες συμπληρώνουν αυτή την ιδιαίτερη μουσική πρόταση.\nΕλένη Βουγιουκλή: τραγούδιΣουζάνα Βουγιουκλή: τραγούδι\nΤοποθεσία Half Note Jazz Club, Τριβωνιανού 17, Μετς Ημερομηνία Από την Παρασκευή 03/12 έως και την Πέμπτη 09/12, Δευτέρα έως Σάββατο ώρα έναρξης 22:30, Κάθε Κυριακή ώρα έναρξης στις 21:00. Πληροφορίες Τηλ.: 210 9213310, http://www.halfnote.gr/ Τιμές εισιτηρίων Γενική είσοδος: (χωρίς ποτό): Α΄ ζώνη: 30€, Β΄ ζώνη: 25€, Γ΄ ζώνη και bar: 20€, φοιτητικό: 15€. Κάθε Δευτέρα: Γενική Είσοδος (χωρίς ποτό): 20€, Φοιτητικό: 10€ ΕΛΕΝΗ & ΣΟΥΖΑΝΑ ΒΟΥΓΙΟΥΚΛΗ @ HALF NOTEΑνέβηκε από Half_Note_Jazz_Club. - Ανακαλύψτε άλλα μουσικά videos.


1 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΧΤΑ ΑΚΑΔΗΜΑΙΚΑ ΜΑΘΗΜΑΤΑ Ενότητα 12: Η Αγορά των Θαλάσσιων Μεταφορών Σωκράτης Μπάσμπας\n4 Περιεχόμενα ενότητας (1/2) 1. Εισαγωγικές παρατηρήσεις. 2. Σύντομη στατιστική επισκόπηση της θαλάσσιας μεταφοράς στην Ευρώπη. 3. Το θαλάσσιο μεταφορικό σύστημα. 4. Φορτία μεταφερόμενα δια θαλάσσης. 5. Το μέσο μεταφοράς. 6. Πλοία χύδην ξηρού φορτίου. 4\n5 Περιεχόμενα ενότητας (2/2) 7. Πλοία χύδην υγρού φορτίου. 8. Πλοία γενικού φορτίου. 9. Επιβατηγά πλοία. 5\n6 Η ενότητα εισάγει τον ενδιαφερόμενο/ η σε θέματα που αφορούν σε: i. Ιστορική εξέλιξη. Σκοποί ενότητας ii. Στατιστική επισκόπηση της θαλάσσιας μεταφοράς. iii. Το θαλάσσιο μεταφορικό σύστημα. iv. Φορτία μεταφερόμενα διά θαλάσσης. v. Το πλοίο. 6\n8 », Γ Εισαγωγικές παρατηρήσεις (1/1) Η θαλάσσια μεταφορά αφορά στην μετακίνηση προσώπων και εμπορευμάτων μέσω της υδάτινης οδού και αποτελεί τη ραχοκοκαλιά του παγκόσμιου εμπορίου και την κινητήρια δύναμη της παγκοσμιοποίησης. Περίπου το 80% του παγκόσμιου εμπορίου σε όγκο και πάνω από το 70% σε αξία μεταφέρεται δια θαλάσσης και διακινείται μέσω του παγκόσμιου λιμενικού συστήματος. Σήμερα το πλοίο θεωρείται ως το μοναδικό μέσο μεταφοράς, που εξασφαλίζει την από τεχνική και οικονομική πλευρά συμφέρουσα μεταφορά μεγάλης μάζας κυρίως χύδην φορτίων. Ολόκληρη η παγκόσμια οικονομία και η εύρυθμη λειτουργία αυτής, στηρίζονται στη μεταφορά μεγάλων ποσοτήτων χύδην φορτίων, όπως είναι οι πρώτες ύλες, τα καύσιμα και τα τρόφιμα. 8\n9 », Γ Σύντομη στατιστική επισκόπηση της θαλάσσιας μεταφοράς στην Ευρώπη (1/1) To 74,6% του εξωτερικού εμπορίου της Ε.Ε.27 (1.627 δις τόνοι) και 36,9% του ενδοκοινοτικού εμπορίου, πραγματοποιείται δια της θαλάσσιας οδού (στοιχεία 2010). Η μεταφορά επιβατών δια θαλάσσης ξεπερνά τα 38 δις χιλιομετρικούς επιβάτες (στοιχεία 2010) Οι επιχειρήσεις που δραστηριοποιούνται στην Ε.Ε.27 στο χώρο της θαλάσσιας μεταφοράς εκτιμώνται σε ενώ πάνω από επιχειρήσεις παρέχουν υποστηρικτικές μεταφορικές υπηρεσίες (έτος 2009). Οι ναυτιλιακές εταιρείες που ελέγχονται από ευρωπαϊκές εταιρείες ελέγχουν το 1/3 του παγκόσμιου στόλου (dwt), ενώ το 1/3 των πλοίων βρίσκεται υπό Εθνική Σημαία. Από άποψη μεγέθους πλοίων (στοιχεία 2010) η χώρα μας κατέχει την πρώτη θέση στην Ευρώπη (188 εκ. dwt) με δεύτερη τη Γερμανία (104,129 εκ. dwt). 9\n10 », Γ Το θαλάσσιο μεταφορικό σύστημα (1/4) Η μεταφορά γενικότερα αναφέρεται στις ανθρώπινες δραστηριότητες που προκύπτουν από την ανάγκη για μετακίνηση προσώπων, αγαθών και πληροφοριών μεταξύ δύο χωρικά διαφορετικών σημείων. Σπάνια προκύπτει αυθόρμητα καθώς δεν αποτελεί αυτοσκοπό αλλά είναι απόρροια της κοινωνικής και οικονομικής δραστηριότητας. Η ζήτηση για μεταφορά είναι κυρίως παράγωγος και όχι πρωτογενής. Το θαλάσσιο μεταφορικό σύστημα αποτελείται από ένα σύνολο στοιχείων (συστατικών) τα οποία αλληλεπιδρούν ώστε να εξασφαλίσουν τόσο τη ζήτηση για μεταφορά σε μια δεδομένη περιοχή όσο και την παραγωγή των μεταφορικών υπηρεσιών που είναι απαραίτητες για την ικανοποίηση της ζήτησης αυτής. Πρόκειται ουσιαστικά για ένα οικονομικό σύστημα που συνδυάζει τρία βασικά συστατικά στοιχεία: τα μέσα μεταφοράς, την υποδομή και το φορτίο. 10\n11 », Γ Το θαλάσσιο μεταφορικό σύστημα (2/4) Για τη λειτουργία των μεταφορικών μέσων απαιτούνται σταθερές εγκαταστάσεις δηλαδή υποδομές που αφορούν στο οδικό και σιδηροδρομικό δίκτυο και σε τερματικούς σταθμούς (λιμάνια). Οι τερματικοί σταθμοί αποτελούν τους χώρους εκείνους απ όπου τα μέσα μεταφοράς ξεκινούν ή ολοκληρώνουν τη διαδρομή τους. Στους χώρους αυτούς γίνεται η φόρτωση/εκφόρτωση και μεταφόρτωση των εμπορευμάτων και η επιβίβαση/αποβίβαση και μεταβίβαση των επιβατών σε άλλα μέσα. Αναφορικά με τα εμπορεύματα, στους τερματικούς σταθμούς δύναται να εκτελούνται και άλλες δραστηριότητες όπως είναι η αποθήκευση και στοιβασία των εμπορευμάτων. 11\n12 », Γ Το θαλάσσιο μεταφορικό σύστημα (3/4) Οι υποδομές αποτελούν σταθερά κεφαλαιουχικά αγαθά, που συνήθως αφορούν μεγάλες σε μέγεθος και κόστος επενδύσεις και χρηματοδοτούνται σε μεγάλο βαθμό από το κράτος. Ο Hirschman (1958) χαρακτηρίζει τη μεταφορική υποδομή ως κοινωνικό κεφάλαιο σε αντίθεση με το άμεσα παραγωγικό κεφάλαιο, το οποίο χρησιμοποιείται άμεσα από τις επιχειρήσεις για να παράγουν αγαθά και υπηρεσίες. Τα μεταφορικά μέσα και η υποδομή τους διαμορφώνουν τη βάση της διακίνησης (traffic), δηλαδή της μετακίνησης των μέσων μεταφοράς κατά μήκος της μεταφορικής υποδομής. 12\n13 », Γ Το θαλάσσιο μεταφορικό σύστημα (4/4) Η μεταφορά (transportation) είναι αποτέλεσμα της ανθρώπινης δραστηριότητας, δεν υφίσταται από μόνη της αλλά εξαρτάται από το φορτίο που πρέπει να μεταφερθεί, το οποίο μπορεί να αφορά σε επιβάτες και σε εμπορεύματα. Οι Gudmundsson και Hojer στα πλαίσια της βιώσιμης ανάπτυξης τονίζουν τον κοινωνικό χαρακτήρα του μεταφορικού συστήματος και εστιάζουν σε τρία πρόσθετα συστατικά αυτού, την ενέργεια κίνησης, τους χειριστές των μεταφορικών μέσων και το θεσμικό πλαίσιο οργάνωσης της μεταφοράς. Οι Lakshmanan και Anderson αναγνωρίζουν δύο πρόσθετα συστατικά του μεταφορικού συστήματος, την άυλη υποδομή που επηρεάζει τη χρήση των οχημάτων και της φυσικής υποδομής και την τεχνολογία στο χώρο της πληροφόρησης. 13\n14 », Γ Φορτία μεταφερόμενα δια θαλάσσης (1/2) Τα φορτία που μεταφέρονται δια θαλάσσης δεν έχουν όλα τα ίδια φυσικά χαρακτηριστικά ούτε και τις ίδιες ευκαιρίες για χρήση. Κατά τη μεταφορά τους μέσω των θαλασσίων οδών κάποια από αυτά μπορεί να απαιτούν ιδιαίτερες συνθήκες φορτωεκφόρτωσης και μεταφοράς γεγονός που έχει οδηγήσει στην κατασκευή εξειδικευμένων πλοίων. Τα κύρια φορτία που διακινούνται μέσω θαλάσσης μπορούν να κατηγοριοποιηθούν σε δύο μεγάλες κατηγορίες ως εξής: Χύδην φορτία (Bulk cargo), τα οποία αναφέρονται σε ξηρά ή υγρά φορτία τα οποία δεν είναι συσκευασμένα όπως τα ορυκτά (πετρέλαιο, άνθρακας, σιδηρομεταλλεύματα, βωξίτης) και τα δημητριακά. Συσκευασμένα χύδην φορτία (Break bulk), τα οποία αφορούν σε γενικά φορτία τα οποία έχουν συσκευαστεί με κάποιον τρόπο όπως για παράδειγμα με τη χρήση σάκων, δοχείων, παλετών, εμπορευματοκιβωτίων κ.λπ. 14\n15 », Γ Φορτία μεταφερόμενα δια θαλάσσης (2/2) Ιδιαίτερη κατηγορία φορτίων είναι τα ειδικά φορτία, τα οποία έχουν πολύ συγκεκριμένα και ιδιαίτερα χαρακτηριστικά τα οποία απαιτούν ειδική μεταχείριση κατά τη μεταφορά τους και για το λόγο αυτό απαιτούν τη χρήση πλοίων ειδικής κατασκευής. Χαρακτηριστικά παραδείγματα τέτοιων φορτίων είναι τα υγραέρια και τα φορτία που κατά τη μεταφορά τους απαιτούν ειδικές θερμοκρασίες. Σύμφωνα με εκτιμήσεις το 2012, η θαλάσσια μεταφορά ξεπέρασε σε παγκόσμιο επίπεδο τα δις τονομίλια με βασικό μεταφερόμενο φορτίο τις πρώτες ύλες. Οριακή αύξηση έχει παρατηρηθεί στην περίπτωση του πετρελαίου (από έως ναυτικά μίλια) ενώ μειώθηκε ελαφρά για άλλα ξηρά φορτία (από σε ναυτικά μίλια). Στο εμπόριο βασικών χύδην φορτίων όπως είναι ο άνθρακας και το σιδηρομετάλλευμα παρατηρείται μια σημαντική αύξηση της απόστασης ταξιδιού (από σε ναυτικά μίλια), κυρίως λόγω των νέων μεγάλων κέντρων κατανάλωσης όπως είναι η Κίνα. 15\n16 », Γ Το μέσο μεταφοράς (1/5) Κάθε φορτίο λόγω της φύσεως του και των ιδιαίτερων χαρακτηριστικών του είναι ξεχωριστό. Επομένως, προκύπτει η ανάγκη για συγκεκριμένη αντιμετώπιση του κάθε φορτίου όχι μόνο κατά τη μεταφορά του αλλά και κατά τη φορτοεκφόρτωση του. Από τεχνικής άποψης πλοίο καλείται κάθε κοίλο σώμα (σκάφος) το οποίο έχει την ικανότητα πλεύσης σε θαλάσσιες, ποτάμιες, λιμναίες οδούς με ή χωρίς αυτοδύναμη πρόωση (πλοϊμότητα) και έχει συγκεκριμένο ναυτιλιακό σκοπό, ο οποίος προκύπτει από τον τύπο του πλοίου. 16\n17 », Γ Το μέσο μεταφοράς (2/5) Βάσει του Κώδικα Δημοσίου Ναυτικού Δικαίου (Κ.Δ.Ν.Δ.) ως πλοίο νοείται κάθε σκάφος, οποιασδήποτε χωρητικότητας το οποίο κινείται στο νερό και έχει οποιοδήποτε σκοπό. Οποιαδήποτε κατασκευή επιπλέει και βρίσκεται προσδεμένη σε σταθερό σημείο διατελώντας βοηθητικό έργο καλείται βοηθητικό ναυπήγημα. Τα πλοία, με κριτήριο το μέγεθός των, μπορούν να κατηγοριοποιηθούν ως ακολούθως: Handy και Handymax. Παραδοσιακά φορτηγά χύδην ξηρού φορτίου, το Handy και οι πιο πρόσφατοι Handymax τύποι είναι πλοία με λιγότερο από dwt. Κυρίως μεταφέρουν δημητριακά και τα μικρά χύδην φορτία συμπεριλαμβανομένων των προϊόντων σιδήρου και χάλυβα, των δασικών προϊόντων και λιπασμάτων. Τα πλοία είναι κατάλληλα για τους μικρούς λιμένες και τις λίμνες. 17\n18 », Γ Το μέσο μεταφοράς (3/5) Τα πλοία, με κριτήριο το μέγεθός των, μπορούν να κατηγοριοποιηθούν ως ακολούθως: Panamax : Αντιπροσωπεύει το μεγαλύτερο επιτρεπόμενο μέγεθος για τη διέλευση από τη διώρυγα του Παναμά. Το μήκος περιορίζεται στα 275 μέτρα και το πλάτος σε λίγο περισσότερο από 32 μέτρα. Το μέσο μέγεθος ενός τέτοιου πλοίου είναι περίπου dwt. Μεταφέρουν κυρίως άνθρακα, σιτηρά, προϊόντα σιδήρου και χάλυβα, δασικών προϊόντων και λιπασμάτων. Capesize : Αναφέρεται σε πλοία που δεν μπορούν να χρησιμοποιούν τα κανάλια του Παναμά ή του Σουέζ λόγω του μεγέθους τους. Τα πλοία αυτά εξυπηρετούν τερματικά βαθέων υδάτων για το χειρισμό πρώτων υλών, όπως σιδηρομετάλλευμα και άνθρακα. Διέρχονται από το Cape Horn ( Νότια Αμερική ) ή το Ακρωτήριο της Καλής Ελπίδας ( Νότια Αφρική). Το μέγεθός τους κυμαίνεται μεταξύ και dwt. 18\n19 », Γ Το μέσο μεταφοράς (4/5) Τα πλοία, με κριτήριο το μέγεθός των, μπορούν να κατηγοριοποιηθούν ως ακολούθως: VLOC / ULOC : Very Large Ore Carrier / Ultra Large Ore Carrier. Μια ειδική κατηγορία μεταφοράς χύδην φορτίου πάνω από dwt για τη μεταφορά σιδηρομεταλλεύματος. Τα μεγαλύτερα πλοία του ULOC πάνω από dwt, μεταφέρουν σιδηρομετάλλευμα μεταξύ της Βραζιλίας και τις παγκόσμιες αγορές (κυρίως στην Ευρώπη και την Ασία ). Λόγω του μεγέθους τους, υπάρχει μόνο ένας σχετικά μικρός αριθμός λιμένων σε όλο τον κόσμο με την υποδομή για να τα φιλοξενήσει. Aframax : Ένα δεξαμενόπλοιο κανονικού μεγέθους μεταξύ των και των dwt. Το μεγαλύτερο μέγεθος των δεξαμενόπλοιων στο AFRA (Average Freight Rate Assessment) σύστημα δεξαμενόπλοιων. Suezmax : Αυτό το πρότυπο, το οποίο αντιπροσωπεύει τους περιορισμούς της Διώρυγας του Σουέζ, έχει εξελιχθεί. Πριν από το 1967, η Διώρυγα του Σουέζ θα μπορούσε να φιλοξενήσει μόνο δεξαμενόπλοια με μέγιστο αριθμό dwt. Το κανάλι έκλεισε το 1967 έως και το 1975, λόγω διενέξεων. Μόλις ξανάνοιξε το 1975 η ικανότητα του Suezmax έγινε dwt. 19\n20 », Γ Το μέσο μεταφοράς (5/5) Τα πλοία, με κριτήριο το μέγεθός των, μπορούν να κατηγοριοποιηθούν ως ακολούθως: VLCC (Very Large Crude Carriers): έως dwt σε μέγεθος. Χρησιμοποιούνται σε λιμάνια που έχουν περιορισμούς στο βάθος, κυρίως γύρω από τη Μεσόγειο, τη Δυτική Αφρική και τη Βόρεια Θάλασσα. ULCC (Ultra Large Crude Carriers): σε dwt σε μέγεθος. Χρησιμοποιείται για τη μεταφορά αργού πετρελαίου σε μακρινές αποστάσεις από τον Περσικό Κόλπο στην Ευρώπη, την Αμερική και την Ανατολική Ασία, μέσω του Ακρωτήριου της Καλής Ελπίδας ή το Στενό της Μαλάκα. Η παγκόσμια ναυτιλιακή αγορά εξυπηρετείται από περίπου εμπορικά πλοία, γεγονός που μεταφράζεται σε συνολική χωρητικότητα που ξεπερνά το 1,5 δις dwt σύμφωνα με στοιχεία του\n21 », Γ Πλοία χύδην ξηρού φορτίου (1/2) Σε αυτή την κατηγορία, ανήκουν τα Bulk Carriers, τα οποία είναι πλοία μεταφοράς γενικά χύδην ξηρών φορτίων. Tα Βulk carriers είναι πλοία στα οποία το φορτίο είναι ομοιογενές, ενώ μεταφέρεται σε μεγάλες ποσότητες χύμα και όχι συσκευασμένο. Ο τύπος αυτού του πλοίου είναι ένας από τους τρεις κυρίαρχους, μαζί με τα δεξαμενόπλοια και τα πλοία μεταφοράς εμπορευματοκιβωτίων. Ανάλογα με το είδος του χύδην φορτίου που μεταφέρεται, τα Bulk Carriers μπορεί να είναι π.χ. Bulk Sugar Carrier (πλοίο μεταφοράς χύδην ζάχαρης), Bulk Cement Carrier (πλοίο μεταφοράς χύδην τσιμέντου), Bulk Salt Carrier (πλοίο μεταφοράς χύδην αλατιού), Bulk Bauxite Carrier (πλοίο μεταφοράς βωξίτη), κ.ο.κ. 21\n22 », Γ Πλοία χύδην ξηρού φορτίου (2/2) Το μεγαλύτερα πλοία χύδην ξηρού φορτίου κυμαίνονται σε μέγεθος στα 400,000 dwt. Το μέσο μέγεθός τους διαμορφώνεται από 100,000 dwt και 150,000 dwt. Χαρακτηριστικό παράδειγμα αποτελεί το πλοίο Berge Stahl με dwt και τα πλοία Valemax της Βραζιλιάνικης εταιρίας εξόρυξης Vale που φτάνουν τους dwt. Συνολικά, το μέγεθος των πλοίων ξηρού χύδην φορτίου που κυκλοφορεί ξεπερνά τα 620εκ.dwt. Η κατασκευή των Bulk Carriers τα τελευταία χρόνια περιλαμβάνει διπλό περίβλημα (double-hull), σύμφωνα δηλαδή με τις προδιαγραφές που ισχύουν για τα νεοναυπηγηθέντα δεξαμενόπλοια άνω των dwt. 22\n23 », Γ Πλοία χύδην υγρού φορτίου (1/3) Σε αυτή την κατηγορία ανήκουν τα δεξαμενόπλοια (Oil Tankers), των οποίων τα μεγέθη ξεκινούν από μερικούς τόνους, και κυμαίνονται ανάλογα με τη χρήση για την οποία προορίζονται. Τα μεγαλύτερα δεξαμενόπλοια καλούνται Ultra Large Crude Carriers (ULCC) τα οποία φτάνουν σε μέγεθος τους dwt, ενώ το μέσο μέγεθός του κυμαίνεται μεταξύ των dwt dwt. Στο παγκόσμιο εμπόριο δραστηριοποιούνται δεξαμενόπλοια που ξεπερνούν σε μέγεθος τα 500 εκ. dwt, ένα μέρος των οποίων χρησιμοποιείται για την μεταφορά πετρελαιοειδών και ένα μέρος για την αποθήκευσή τους, ως αποθηκευτική δηλαδή εγκατάσταση. 23\n24 », Γ Πλοία χύδην υγρού φορτίου (2/3) Με τα δεξαμενόπλοια, μεταφέρεται ένα μεγάλο εύρος προϊόντων, όπως είναι για παράδειγμα το πετρέλαιο και τα παράγωγά του, φυσικό αέριο, χημικά, οξέα, καύσιμα και πολλά άλλα. Ανάλογα λοιπόν με το φορτίο, μπορούμε να διακρίνουμε πολλούς τύπους δεξαμενοπλοίων, όπως είναι οι παρακάτω: Water Tanker (Δεξαμενόπλοιο μεταφοράς νερού). Chemical Tanker (Δεξαμενόπλοιο μεταφοράς χημικών). Bunkering Tanker (Δεξαμενόπλοιο μεταφοράς καυσίμων). Ammonia Tanker (Δεξαμενόπλοιο μεταφοράς αμμωνίας). Wine Tanker (Δεξαμενόπλοιο μεταφοράς κρασιού). 24\n25 », Γ Πλοία χύδην υγρού φορτίου (3/3) Εκτός από τις παραπάνω μορφές δεξαμενοπλοίων, τα οποία μεταφέρουν αμιγώς υγρά προϊόντα, υπάρχουν και δεξαμενόπλοια τα οποία είναι σχεδιασμένα κάτω από ειδικές προδιαγραφές έτσι ώστε να μεταφέρουν αέρια σε υγροποιημένη μορφή, όπως είναι τα προϊόντα υδρογονανθράκων. Τέτοια είναι τα L.N.G. Carrier (Πλοίο μεταφοράς φυσικού αερίου) και τα L.P.G. Carrier (Πλοίο μεταφοράς αερίων παραγώγων πετρελαίου). 25\n26 », Γ Πλοία γενικού φορτίου (1/4) Τα πλοία γενικού φορτίου (general cargo ships) είναι κατάλληλα διαμορφωμένα, έτσι ώστε να μεταφέρουν φορτία σε μοναδοποιημένη μορφή και μάλιστα, όπως είναι ευρέως διαδεδομένη, σε containers (η μορφή αυτή μοναδοποίησης είναι γνωστή ως containerization). Μερικοί τύποι πλοίων γενικού φορτίου, είναι οι παρακάτω : Container Ship (κλασικός τύπος πλοίου μεταφοράς container). Pallet Ship (παλλετοφόρο πλοίο). Cargo Liner (πλοίο μεταφοράς γενικού φορτίου, που δρομολογείται σε τακτικές γραμμές). Container Liner (κλασικός τύπος containership, που δρομολογείται σε τακτικές γραμμές). Vehicle Carrier (πλοίο μεταφοράς οχημάτων). 26\n27 », Γ Πλοία γενικού φορτίου (2/4) Μερικοί τύποι πλοίων γενικού φορτίου, είναι οι παρακάτω : Vehicle Carrier (πλοίο μεταφοράς οχημάτων). Container Dock Ship (πλοίο container για ντόκο). Fish Carrier (πλοίο μεταφοράς ψαριών). Refrigerated Vessel (κλασικό πλοίο ψυγείο, μεταφοράς παντός φορτίου). Ro-Ro Ships (πλοία φορτοεκφόρτωσης με σύστημα roll-on, rolloff). Lo-Lo Ships (πλοία φορτοεκφόρτωσης με σύστημα Lift-on, Liftoff). 27\n28 », Γ Πλοία γενικού φορτίου (3/4) Τα πλοία μεταφοράς εμπορευματοκιβωτίων διαφοροποιούνται από τα λοιπά πλοία αυτής της κατηγορίας διότι χρησιμοποιούν εμπορευματοκιβώτια διαφόρων μεγεθών με κυρίαρχα εκείνα μήκους 20 ποδιών (ή 6.09μ) και 40 ποδιών (ή 12.18μ) για την φορτοεκφόρτωση και μεταφορά φορτίων. Τα εμπορευματοκιβώτια 20 ποδιών, τα οποία καλούνται a Twenty-foot Equivalent Unit (TEU) αποτελούν την βασική μονάδα μέτρησης των εμπορευματοκιβωτίων με αποτέλεσμα το μέγεθος των πλοίων και του φορτίου να μετράτε σε TEU. Τα πλοία των 40 ποδιών μήκος (= 2 TEU) αποτελούν το πιο συχνό μέγεθος εμπορευματοκιβωτίων σήμερα. 28\n29 », Γ Πλοία γενικού φορτίου (4/4) Η μοναδοποίηση των εμπορευμάτων είχε σαν κύριο στόχο τη μείωση του κόστους μεταφοράς, την ταχεία διακίνηση των εμπορευμάτων και τέλος, τον περιορισμό της καταστροφής των, που συντελείτο τόσο κατά την διάρκεια της μεταφοράς τους, όσο και της φορτοεκφόρτωσής τους. Τα πλεονεκτήματα αυτά είχαν ως αποτέλεσμα την εξέλιξη του μεγέθους των πλοίων μεταφοράς εμπορευματοκιβωτίων τα οποία ενώ αρχικά να μεταφέρουν έως TEU (1960) σταδιακά αύξησαν το μέγεθος τους και σήμερα δύνανται να μεταφέρουν έως και TEU (Post New Panamax Ships), ενώ από το 2013 και μετά αναμένεται να κυκλοφορήσουν πλοία μεταφοράς TEU (Triple E class). Σύμφωνα με την UNCTAD το 2012 κυκλοφόρησαν 5012 πλοία με συνολική χωρητικοτητα TEU. 29\n30 », Γ Επιβατηγά πλοία (1/2) Τα επιβατηγά πλοία, αφορούν βέβαια τις μετακινήσεις ανθρώπων, οι οποίες συνήθως οφείλονται κυρίως σε λόγους αναψυχής, και επαγγελματικούς. Οι τύποι αυτών των πλοίων διαφοροποιούνται ανάλογα με τον τύπο των πλοίων που εκτελούν, όπως για παράδειγμα : Passenger Vessel (Επιβατηγό πλοίο). Cruise Liner (Κρουαζιερόπλοιο γραμμής). Passenger liner (Επιβατηγό πλοίο γραμμής). Coasters (Ακτοπλοϊκά επιβατηγά πλοία) κ.α. 30\n31 », Γ Επιβατηγά πλοία (2/2) Τα επιβατηγά πλοία εξυπηρετούν μικρές σχετικά αποστάσεις ενώ τα κρουαζιερόπλοια μεταφέρουν επιβάτες σε μεγαλύτερες αποστάσεις για λόγους αναψυχής με το ταξίδι να διαρκεί συνήθως περισσότερες ημέρες. Τα πρώτα είναι μικρότερα και γρηγορότερα πλοία ενώ τα κρουαζιερόπλοια είναι πλοία μεγάλης χωρητικότητας και παρέχουν μεγάλο εύρος υπηρεσιών. Το 2011 περίπου 19εκ. επιβάτες μεταφέρθηκαν με κρουαζιερόπλοια, με τις μεγαλύτερες αγορές να είναι εκείνες της Μεσογείου (καλοκαιρινοί μήνες) και της Καραϊβικής (χειμερινοί μήνες). 31\n32 », Γ Βιβλιογραφία Ε. Σαμπράκος «Εισαγωγή στην Οικονομική των Μεταφορών», Καθηγητής Πανεπιστημίου Πειραιώς, Γ Έκδοση, ISBN: , Αθήνα\n33 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΧΤΑ ΑΚΑΔΗΜΑΙΚΑ ΜΑΘΗΜΑΤΑ Τέλος Ενότητας Επεξεργασία: Ευστάθιος Μπουχουράς Θεσσαλονίκη, Εαρινό Εξάμηνο\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ στην ΝΑΥΤΙΛΙΑ ΝΕΑ ΣΥΝΘΕΣΗ ΚΑΙ ΔΟΜΗ ΤΟΥ ΚΟΣΤΟΥΣ ΤΗΣ ΕΛΕΥΘΕΡΗΣ ΦΟΡΤΗΓΟΥ ΝΑΥΤΙΛΙΑΣ (TRAMP) Ραφτάκης Κωνσταντίνος ΜΝ 04040 Διπλωματική\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ Μεταπτυχιακό Πρόγραμμα Σπουδών στη Ναυτιλία Καταγραφή, Τμηματοποίηση και Συμπεριφορική Ανάλυση των Ναυτιλιακών Αγορών Διπλωματική Εργασία υποβληθείσα για\n1 ΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΧΡΗΜΑΤΟΟΙΚΟΝΟΜΙΚΗΣ & ΤΡΑΠΕΖΙΚΗΣ ΔΙΟΙΚΗΤΙΚΗΣ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ «ΧΡΗΜΑΤΟΟΙΚΟΝΟΜΙΚΗΣ ΚΑΙ ΤΡΑΠΕΖΙΚΗΣ» ΜΕ ΚΑΤΕΥΘΥΝΣΗ ΣΤΗ «ΧΡΗΜΑΤΟΟΙΚΟΝΟΜΙΚΗ ΚΑΙ ΤΡΑΠΕΖΙΚΗ ΔΙΟΙΚΗΤΙΚΗ»\nΠανεπιστήμιο Πειραιώς Μ.Π.Σ. Ναυτιλίας\nΠανεπιστήμιο Πειραιώς Μ.Π.Σ. Ναυτιλίας Διπλωματική Εργασία Οι εξελίξεις στη σύνθεση του κόστους της ελεύθερης φορτηγού ναυτιλίας κ συγκρίσεις με τα αντίστοιχα κόστη της ναυτιλίας τακτικών γραμμών Πανέρη\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΟΙΚΟΝΟΜΙΚΗΣ ΕΠΙΣΤΗΜΗΣ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΗΝ ΟΙΚΟΝΟΜΙΚΗ ΚΑΙ ΕΠΙΧΕΙΡΗΣΙΑΚΗ ΣΤΡΑΤΗΓΙΚΗ ΣΥΓΚΡΙΤΙΚΗ ΜΕΛΕΤΗ ΚΟΣΤΟΥΣ ΜΕΤΑΦΟΡΑΣ ΕΜΠΟΡΕΥΜΑΤΟΚΙΒΩΤΙΩΝ ΑΠΟ ΤΗΝ ΑΣΙΑ ΣΤΗΝ\nΘΕΜΑ: Επιπτώσεις στα ναυλοσύμφωνα από την πρόσφατη χρηματοοικονομική κρίση ως αποτέλεσμα της φάσης των ναυτιλιακών οικονομικών κύκλων\nΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ ΜΑΚΕΔΟΝΙΑΣ ΤΜΗΜΑ ΠΛΟΙΑΡΧΩΝ ΘΕΜΑ: Επιπτώσεις στα ναυλοσύμφωνα από την πρόσφατη χρηματοοικονομική κρίση ως αποτέλεσμα της φάσης των ναυτιλιακών οικονομικών κύκλων Πτυχιακή Εργασία\nΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ ΣΧΟΛΗ ΝΑΥΠΗΓΩΝ ΜΗΧΑΝΟΛΟΓΩΝ ΜΗΧΑΝΙΚΩΝ Τίτλος: Δια βίου κόστος εκμετάλλευσης εμπορικών πλοίων ΔΙΠΛΩΜΑΤΙΚΗ ΕΡΓΑΣΙΑ του ΠΑΠΑΜΙΧΑΗΛ ΤΣΑΜΠΙΚΟΥ ΓΕΩΡΓΙΟΥ Επιβλέπων : Πέτρος Καρύδης\nΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΗΝ ΝΑΥΤΙΛΙΑ «ΣΥΓΚΡΙΣΗ ΤΟΥ ΚΛΑΔΟΥ ΤΗΣ ΝΑΥΤΙΛΙΑΣ ΜΕ ΕΠΙΛΕΓΜΕΝΟΥΣ ΚΛΑΔΟΥΣ ΤΗΣ ΕΛΛΗΝΙΚΗΣ ΟΙΚΟΝΟΜΙΑΣ» Πατσίτας Σωτήριος Α.Μ: ΜΝ10075 Διπλωματική Εργασία\nΠΑΝΕΠΙΣΤΗΜΙΟ ΠΕΙΡΑΙΑ ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ στην ΝΑΥΤΙΛΙΑ ΟΡΓΑΝΩΣΗ ΝΑΥΤΙΛΙΑΚΩΝ ΕΠΙΧΕΙΡΗΣΕΩΝ ΣΤΗΝ TRAMP ΚΑΙ LINER ΝΑΥΤΙΛΙΑ: ΣΥΓΚΡΙΤΙΚΗ ΜΕΛΕΤΗ. Ηρακλής Μιχαήλ Μπασογιάννης\nΠΑΝΕΠΙΣΤΗΜΙΟ ΠΕΙΡΑΙΩΣ. ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ στην ΝΑΥΤΙΛΙΑ Η ΑΞΙΟΠΟΙΗΣΗ ΤΗΣ ΑΙΟΛΙΚΗΣ ΕΝΕΡΓΕΙΑΣ ΣΤΗΝ ΝΑΥΤΙΛΙΑ\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ στην ΝΑΥΤΙΛΙΑ Η ΑΞΙΟΠΟΙΗΣΗ ΤΗΣ ΑΙΟΛΙΚΗΣ ΕΝΕΡΓΕΙΑΣ ΣΤΗΝ ΝΑΥΤΙΛΙΑ Τζήκα Χρυσάνθη Διπλωματική Εργασία που υποβλήθηκε στο τμήμα


Δωρεάν δρομολόγια με τρενάκι στα μνημεία της Βυζαντινής Άρτας …\nΔευτέρα, 02 Απριλίου 2018 09:40\nΘέλουμε να προσφέρουμε στους συμπολίτες μας την ευκαιρία να περάσουν τις Άγιες αυτές ημέρες στα Βυζαντινά μας μνημεία και να τα γνωρίσουν καλύτερα\nΠαρασκευή 30 Μαρτίου :\nΜετά το πέρας της Θείας Λειτουργίας στον Βυζαντινό Ναό Παναγίας Βλαχερνών, θα ακολουθήσει προβολή βίντεο για τη Βυζαντινή Άρτα (ώρα 10.00 π.μ.). Αντάμωμα Πολιτιστικών Συλλόγων για την ενίσχυση των Συλλόγων “Αγία Θεοδώρα” και «Αγκαλιά» (Κλειστό Γυμναστήριο Δήμου Αρταίων – ώρα 18.00).\nΜ. Τρίτη 3 Απριλίου:\nΜ. Τετάρτη 4 Απριλίου:\nΨαλμοί από τη χορωδία του Πολιτιστικού Συλλόγου «Μακρυγιάννης» στον Ι.Ν. Αγίου Δημητρίου (ώρα 21.30)\nΜ. Πέμπτη 5 Απριλίου:\nΑναβίωση εθίμου (κάψιμο Ιούδα) στον Βυζαντινό Ναό της Παναγίας Κορωνησίας (ώρα 19.00) αναβίωση εθίμου (άναμμα φωτιάς) στον προαύλιο χώρο του Βυζαντινού Ναού Αγίας Θεοδώρας από το Σύλλογο «Φίλοι Ι.Ν. Αγίας Θεοδώρας» (ώρα 22.00). Στόλισμα Επιταφίων με τη συμμετοχή των πιστών στον Βυζαντινό Ναό Αγίας Θεοδώρας. Συμμετέχουν το Μουσικό Σχολείο Άρτας και η Φιλαρμονική του Συλλόγου «Σκουφάς».\nΣτόλισμα Επιταφίων με τη συμμετοχή των πιστών στους Ι.Ν. Παντοκράτορος, Αγίου Νικολάου και Αγίων Πάντων αναβίωση εθίμων στην ενορία Αγίου Νικολάου: βάψιμο αυγών και κατασκευή κεριών (ώρα 11.00 π.μ.). Μ.\nΠαρασκευή 6 Απριλίου:\nΣτόλισμα Επιταφίου με τη συμμετοχή των πιστών στην Αγία Φανερωμένη Ροδαυγής (ώρα 00 π.μ.) περιφορά των Επιταφίων στο κέντρο της πόλης. Συνοδεύει η Φιλαρμονική του Συλλόγου «Σκουφάς» .\nΜ. Σάββατο 7 Απριλίου:\nΑναβίωση εθίμου (10.00 π.μ.): με αφετηρία από το Ιστορικό Δημαρχείο της πόλης επί της οδού Σκουφά, θα πραγματοποιηθεί το έθιμο του σπασίματος πιάτων και κανατών. Συνοδεύει η Φιλαρμονική του Πολιτιστικού Συλλόγου «Σκουφάς» Αναβίωση εθίμου (κάψιμο Ιούδα) στους Βυζαντινούς Ναούς Παναγίας Παρηγορήτισσας & Αγ. Θεοδώρας μετά το πέρας της Ακολουθίας της Αναστάσεως .\nΤέλος, από την Κυριακή των Βαΐων έως και τη Μεγάλη Παρασκευή, η Γλυπτοθήκη (εντός του αύλειου χώρου του Βυζαντινού Ναού της Παναγίας Παρηγορήτισσας) θα παραμείνει ανοικτή για το κοινό για τις ώρες 9 π.μ. έως και 2.30 μ.μ\nΤελευταία τροποποίηση στις Δευτέρα, 02 Απριλίου 2018 10:08\nΠερισσότερα σε αυτή την κατηγορία: « Σοκάρει η είδηση!\tΣτα σκαριά τα νέα έργα για την ανάπτυξη της Κορωνησίας »\nΒρίσκεστε εδώ: ΑρχικήΕΙΔΗΣΕΙΣΔωρεάν δρομολόγια με τρενάκι στα μνημεία της Βυζαντινής Άρτας … Επιστροφή στην αρχή


politikologia1: Πρώην Υφυπ. Άμυνας Αλβανίας:«Να στείλουμε στην εξορία τους Έλληνες της Χιμάρας» ...\nΠρώην Υφυπ. Άμυνας Αλβανίας:«Να στείλουμε στην εξορία τους Έλληνες της Χιμάρας» ...\nΔεν θα είχα ασχοληθεί με την δήλωση αυτή αν δεν την είχε κάνει κάποιος που μέχρι πριν 5 μήνες ήταν Υφυπουργός Άμυνας της Αλβανίας. Δηλαδή κάποιος που είχε πρόσβαση σε σχέδια και πολιτικές Εθνικής σημασίας της Αλβανίας και ήταν παράγοντας που καθόριζε σχέδια για το μέλλον της αμυντικής και εθνικής πολιτικής της κυβέρνησης της Αλβανίας.\nΜε αφορμή τα γεγονότα που συνέβησαν στις Δρυμάδες με την κατεδάφιση της εκκλησίας του Αγίου Αθανασίου, ο Υφυπουργός Άμυνας της Αλβανίας από τον Οκτώβρη 2013 μέχρι το Μάρτη του 2015, Dritan Hila, έκανε δηλώσεις στις 25 Αυγούστου για το θέμα αυτό ενώ βρισκόταν στην Χιμάρα.\nΣτην συνέχεια εξέφρασε την μεγάλη του επιθυμία: (επί λέξη)\n«Πόσο θα ήθελα εν ονόματι της Αλβανίας, (αυτοί) να πάρουν στις βάρκες και να κατοικήσουν στα τα νησιά που είναι μια ώρα κολύμπι από την ακτή». Μάλλον εννόει τα ελληνικά νησιά που βρίσκονται απέναντι από την Χιμάρα όπου ο Hila βρισκόταν για τις καλοκαιρινές του διακοπές.\nΚαι κλείνει το προσβλητικό του σχόλιο:\n«Και να μην κάνουν τον μισθοφόρο και τον προδότη για ένα κομμάτι ψωμί επειδή βαριούνται να δουλέψουν»\nΑπό μικρό και από τρελό μαθαίνεις την αλήθεια, λέει μια παροιμία.\nΚαι ο τσαντισμένος από την λυσσαλέα αντίσταση των κατοίκων της Χιμάρας, πρώην Υφυπουργός Άμυνας της Αλβανίας, μας αποκάλυψε την κρυφή επιθυμία που κυκλοφορεί στους διαδρόμους του Αλβανικού Υπουργείου Αμύνης για την τελική λύση που σκέφτονται και επιθυμούν για το Ελληνικό πληθυσμό της Χιμάρας.


Βαράσοβα δυτική Ελλάδα 18/11/2011\nΑποστολέας Θέμα: Βαράσοβα δυτική Ελλάδα 18/11/2011 (Αναγνώστηκε 6112 φορές)\n« στις: 2011, Νοέμβριος 20, 08:15:20 πμ »\nΤο Σάββατο 19/11/2011 βρεθήκαμε εγώ ο Αγγελος και ο λέλος στην περιοχή της Βαράσοβας πριν το Μεσολόγγι. Στην αρχή κάναμε μία στάση στο Αντίρριο δίπλα στην γέφυρα όπου είχε μια μεγάλη αλάνα και φυσούσε ένας καλός ανατολικός γύρω στα 20 χιλιόμετρα. Ωστόσο συνεχίσαμε για τις εκβολές του Ευήνου όπου το τοπίο ήταν καταπληκτικό και βρήκαμε ένα καλό χωράφι δίπλα σε ένα παρατημένο αεροδρόμιο (φαίνεται εκει κάπου στην προσγείωση του λέλου). Ο άνεμος δυτικός (!) γύρω στα 10 χιλιόμετρα. Αλλά μέχρι να στήσουμε είχε πέσει με αποτέλεσμα να απογειωθούμε σχεδόν με άπνοια. Ο Άγγελος στις τελευταίες απογειώσεις είχε ένα θέμα με την ώση του Fillo γιαυτό και τα σχετικά πειράγματα.\nΒάλαμε πλώρη για Αιτωλικό που ήταν 13 χιλιόμετρα σε ευθεία. Απίστευτη θέα, φοβερός καιρός και άπειρες προσγειώσεις κάτω. Εκεί στα βουναλάκια του Αιτωλικού πετούσαν και 2 παραπέντε τα οποία κρατιόντουσαν οριακά. Στο βάθος ήταν ορατή η Πελοπόννησος και έχω την εντύπωση ότι δυτικά φαινόταν και κάποιο νησί χωρίς να είμαι σίγουρος.\nΜετά επειδή είχαμε καύσιμα πήγαμε προς Βαράσοβα. Χαμηλά που την πέταξε ο λέλος γύρω στα 400 μέτρα έφαγε ξύλο, εγώ που την πέρασα από πάνω στα 1100 δεν είχα ιδιαίτερες αναταράξεις (φαινεται μια που έφαγα εκει στην τελευταία στροφή) αλλά τα φαινόμενα ήταν αναμενόμενα αφού εκει γινόταν η σύγκλιση του ανατολικού με τον δυτικό. Φαντάζομαι ότι το ήξεραν τα παραπέντε γιαυτό δεν πήγαν εκεί να πετάξουν.\nΗ γέφυρα ορατή από βαράσοβα, γύρω στα 18 χιλιόμετρα σε ευθεία αλλά τα καύσιμα τελείωσαν και γυρίσαμε για προσγείωση. Δυστυχώς η κάμερα έμεινε από μπαταρία και δεν τράβηξε την προσγείωση μου. Ο Αγγελος ξέχασε να βάλει την κάρτα μέσα στην δική του οπότε φτιάξαμε ένα βίντεο με τα δικά μου και του λέλου. Τα λεονάρντο εγραψαν άλλα αντι άλλως, μόνο του λέλου νομίζω δούλεψε.\nΚαταπληκτική εκδρομή, είναι σίγουρο ότι θα την ξανακάνουμε. Με δυτικό άνεμο κάνει σίγουρα και για ελεύθερη πτήση.\n« Τελευταία τροποποίηση: 2011, Νοέμβριος 20, 08:43:05 πμ από Maroufidis_Costas »\nΑπ: Βαράσοβα δυτική Ελλάδα 18/11/2011\n« Απάντηση #1 στις: 2011, Νοέμβριος 20, 11:32:23 πμ »\nΦοβερη η ομαδα οπως παντα, μπραβο. Ωραια πτηση και μαλλον μεγαλυτερη η προσγειωση απο την Ακρατα μου φανηκε ή κανω λαθος ?\nΑναφορικα με την απογειωση του Αγγελου, αν και εφοσον ανοιγει τερμα το γκαζι (και προφανως ανοιγει) της μηχανης: εχω την εντυπωση οτι οταν τραβαει το τριγωνο κατεβαζει την μυτη του αετου τοσο πολυ που η ανωση που παραγει πλεον το φτερο δεν επαρκει για απογειωση. Ειδα στο βιντεο την μυτη του αετου απο το μεσο του τρεξιματος και μετα να ειναι πολυ χαμηλα πανω απο τον οριζοντα, και οταν στο τελος ξεκολλησε απο το εδαφος φαινεται να αυξανεται η γωνια και να ανεβαινει ο αετος με την κανονικη ταχυτητα ανοδου για μοσκιτο/Fillo. Η γνωμη μου ειναι, με επιφυλλαξη βεβαια, οτι η γεωμετρια των τριγωνων επιτρεπει στον πιλοτο να τραβηξει πολυ κατω την μυτη του αετου. Δηλαδη ο Αγγελος σπηνταρει περαν του δεοντος κατα την απογειωση.\n« Απάντηση #2 στις: 2011, Νοέμβριος 20, 13:19:58 μμ »\nΠολύ ωραία όλα ρε μοσκιτάδες. Τώρα που δεν πετάμε εμείς βουνίσιο, σαν τα μικρά παιδάκια χαζεύουμε τα μοσκιτοβιντεάκια σας. Βάλσαμο. Το μέρος το έχω περάσει αμέτρητες φορές οδικώς αλλά εικόνες από ψηλά βλέπω πρώτη φορά και είναι καταπληκτικό. Ιδανικό μέρος για μοσκίτο πιστεύω αφού τα συνδιάζει όλα, βουνό κάμπο θάλασσα και θέα στο ιόνιο, πολλά και τεράστια χωράφια άνω του ενός χιλιομέτρου μήκους για να απογειώνεται Τζάμπο αλλά και ο Άγγελος. Πάντα τέτοια.\n« Απάντηση #3 στις: 2011, Νοέμβριος 20, 14:22:18 μμ »\nΤην επομενη φορά προτείνω να έρθεις να δοκιμασεις και εσυ μια μοσκιταδα (αετό έχουμε, μοσκίτο έχουμε, βενζίνη έχουμε αλλά και εργαλειοθήκη!!). Ξεχασα να γράψω ότι οι λήψεις απο την δική μου κάμερα είναι με την Hero2 στα 1080p με τα 30 frames και 170 μοιρες ευρυγώνιο. Του κοτζιλέλου είναι στα 720p με 30 frames και 170 μοίρες. Φαίνεται εμφανώς η διαφορά της νέας Hero2 ωστόσο καταναλώνει πολύ ρευμα και χώρο για να γράψει τα αρχεία. κατά την επεξεργασία στο pc δεν διαπίστωσα αργοπορία αλλά έκανε ένα πιξέλιασμα την απογείωση μου. οι πρώτες λήψεις στην αρχή του βίντεο είναι παλι στα 1080 αλλά με 90 μοίρες (νέα δυνατότητα στην hero2) οπότε δεν έχεις τον ευρυγώνιο να σου απομακρύνει τα είδωλα. οι φωτό είναι στα 8 mpixels και στην 127 μοίρες (με την hero2). Η hero2 έχει φωτογραφία μέχρι τα 11 Mpixels αλλά με 170 μοίρες ευρυγώνιο και δεν φαίνονται και τόσο καλές. Η απογείωση του Αγγελου είναι τραβηγμένη με το κινητό.\nΤώρα για το τρέξιμο του Άγγελου μου φάνηκε ίδιο με του Κοτζιλέλου και του δικού μου. Στον λέλο φαίνεται χαρακτηριστικά που χαλάρωσε στο τέλος για να ξεκολλήσει. οπότε πιστευω ότι δεν είναι κριτήριο η συγκεκριμένη απογείωση με άπνοια για την κατάσταση του Fillo του Άγγελου. Προτείνω να το ξαναδούμε όταν θα έχουμε τουλάχιστον 10 χιλιόμετρα αέρα.\n« Απάντηση #4 στις: 2011, Νοέμβριος 21, 11:31:50 πμ »\nΑν μετρήσεις σε δευτερόλεπτα τις απογειώσεις, θα δεις πως του Άγγελου ήταν 11+ δεύτερα, κι εσένα 8-9. Τείνω να συγκλίνω στην άποψη του Μπίλη. Νομίζω έχει να κάνει με την πτέρυγα / ταχύτητα απογείωσης. Πρέπει όμως να συνυπολογίσουμε πως οι άλλοι 4 πετάμε πολύ πιο σύγχρονες πτέρυγες με καλύτερα χαρακτηριστικά σε χαμηλές ταχύτητες. Εν κατακλείδει, ο μόνος σωστός τρόπος να μάθεις τι συμβαίνει, είναι να μετρήσεις την ταχύτητα απογείωσης . Αυτό γίνεται με ένα πιστολάκι (όπως αυτά της αστυνομίας) , μετρώντας παράλληλα την ταχύτητα ανέμου (ώστε οι αυξομειώσεις να μην αλλοιώσουν τα αποτελέσματα)\n« Απάντηση #5 στις: 2011, Νοέμβριος 21, 12:17:04 μμ »\nΑν κοιταξεις σε αυτο το βιντεο στο 5:07 απογειωνεται ο Αγγελος με αντιθετο ανεμο. Θα δεις οτι ξεκιναει να σκαρφαλωνει πρωτα οταν αυξανει την γωνια προσβολης του φτερου.\n« Απάντηση #6 στις: 2011, Νοέμβριος 21, 14:34:31 μμ »\nΗ γωνία μου φαίνεται οκ, απλά κι εδώ αργεί πάρα πολύ να τον απογειώσει!! Αν δεις αντίστοιχα τις δικές μου απογειώσεις, η διαφορά είναι τεράστια!! Λες κι έχω 10 κιλά ώσης παραπάνω (απογειώνομαι πολύ πιο γρήγορα, χωρίς να έχω μεγάλη γωνία). Νομίζω πως μόνο ανάλυση της ταχύτητας θα μας διαφωτήσει!\n« Απάντηση #7 στις: 2011, Νοέμβριος 21, 14:56:35 μμ »\n(Mosqito NRG vs FILO)\nκινητήρας "Radne Raket 120"\nσασί, βάρος και σχήμα όμοια κατά 95%\nαν υπάρχει σημαντική διαφορά στην ώση θα είναι μάλλον η προπέλα, (με καύσιμο και καρμπιρατέρ αποδεδειγμένα εντάξει' μια δοκιμή ώσης με μια ζυγαριά θα δείξει τι φταίει)\n« Απάντηση #8 στις: 2011, Νοέμβριος 21, 15:57:47 μμ »\nΔεν νομιζω να φταιει ουτε η προπελλα ουτε η ταχυτητα. Εχω απογειωθει με τον Discus με στομωμενο φιλτρο και την μηχανη να αγκομαχαει και με προπελλα που εβγαζε 7800 στροφες στην καλυτερη περιπτωση. Και απογειωθηκα σε απνοια με λιγοτεο τρεξιμο. Και απο τα βιντεο φαινεται, με το ματι, να τρεχει πολυ.\nΠιστευω ειναι συνδυασμος χαμηλης γωνιας προσβολης και φτερου παλιας τεχνολογιας που παραγει λιγοτερη αντωση απο τους αετους τελευταιας γενιας. Θα πρεπει να δοκιμασει απογειωση με ενα αλλο φτερο. Εκτος και αν οντως παιζει κατι με την προπελλα και η ωση ειναι πολυ πεσμενη.\n« Απάντηση #9 στις: 2011, Νοέμβριος 21, 16:51:49 μμ »\nκαλη η πλακα που κανατε στον αγγελο...\nυγ:...και μην ακουσω τη σχεση εχει το ενα με το αλλο\n« Τελευταία τροποποίηση: 2011, Νοέμβριος 21, 16:57:38 μμ από k1kostas »\n« Απάντηση #10 στις: 2011, Νοέμβριος 21, 17:05:06 μμ »\n...μήπως τελικά φταίνε τα παπούτσια του Άγγελου; Μπίλλη εσύ τι λες;\n« Απάντηση #11 στις: 2011, Νοέμβριος 21, 18:24:49 μμ »\nΦταιει που δεν αγορασε Σουηδικο πραμα ποιοτητος. Με το Fillo τι να κλασεις ρε Fille, μεχρι να το απογειωσεις εχεις κανει Cross-χωραφι και πας για βρουβες. Σου εδωσε ο Τσεχος και μια ελικα απο τον ανεμιστηρα της γιαγιας του και τα κρεμασες στο Rogallo σου και περιμενεις να δεις προκοπη.\n« Απάντηση #12 στις: 2011, Νοέμβριος 21, 18:52:27 μμ »\nΔεν νομιζω οτι φταιει το fillo. Φταιει ο αετος. Θελει μεγαλυτερη ταχυτητα για να απογειωθει. Θα το μαθουμε δινοντας στον αγγελο εναν απο τους δικους μας ή πεταμε εμεις το μοσκιτο του αγγελου. Και οταν λεω εμεις εννοω τον κοτζιλελο ως διδακτωρ του FLPHG.\n« Απάντηση #13 στις: 2011, Νοέμβριος 21, 22:14:34 μμ »\nΛοιπών για να λήξει εδω το θέμα προσωπικά δεν ρώτησα κανέναν να μου λύσει τυχών πρόβλημα που έχω αν έχω\nΟ Μαρουφίδης ανέβασε ένα βιντεάκι από μια πτήση μας, για να μοιραστεί μαζί σας την ομορφιά του τοπίου και της παρέας με σκοπό την προβολή του αθλήματος και την παρότρυνση σας να ακολουθήσετε ακόμα και για παρέα .Το (λάθος) του είναι βέβαια ότι θέλει να σας μεταδώσει όσο καλύτερα γίνεται το κλίμα της παρέας και των συνθηκών που επικρατούν γι’αυτό και περιγράφει όλο και λεπτομερέστατα τα γεγονότα που διαδραματίζονται . αντ'αυτου κάθεστε και λέτε ότι σας κατέβει χωρίς ούτε καν να είστε αντικειμενικοί . π.χ. η απογείωση μου στην Μεγαλόπολη ήταν αν όχι μικρότερη από του Μπιλη τουλάχιστον ίδια και η πρόσφατη\nστην Βαρασοβα ίδια ακριβώς με του Κοτζιλελου .\nΥ.Γ ΜΗΝ ΑΝΑΚΑΤΕΒΕΣΤΕ ΕΚΕΙ ΠΟΥ ΔΕΝ ΣΑΣ ΣΠΕΡΝΟΥΝ\n« Απάντηση #14 στις: 2011, Νοέμβριος 21, 23:00:58 μμ »\nΜα δεν σε ανακατεψαμε στη συζητηση ακριβως για να γλυτωσουμε τετοιου ειδους αναρτησεις στο φορουμ. Αλλιως θα σε ρωτουσαμε προσωπικα.\nΤωρα το αν λεμε οτι μας κατεβει, θα διαπιστωσεις οτι το 99% των χρηστων του φορουμ διαβαζουν με ενδιαφερον τετοια θεματα γιατι ολο και κατι μαθαινει κανεις. Ή μηπως δεν επιτερπονται οι συζητησεις πανω στην τεχνικη απογειωσης ?\nΟσο για αντικειμενικοτητα: πολυ καλυτερα κρινουμε εμεις που σε κοιταμε απο εσενα που κανεις την απογειωση. Και εγω οταν καποτε ειχα προβλημα με την απογειωση στο μοσκιτο εβαλα ενα γνωστο να με μαγνητοσκοποησει με καμερα για να τη δω μετα και να καταλαβω τι εκανα λαθος. Τελος να σου πω οτι η απογειωση του Μπιλλη (με 2 λαμδα) στην Μεγαλοπολη ξεκιναει με μισο γκαζι και συνεχιζει με μισο για μερικα δευτερολεπτα πριν το ανοιξει τερμα (ο Μπιλλης με τα 2 λαμδα) και απογειωθει, οποτε ακυρο και αυτο Fille.\n« Απάντηση #15 στις: 2011, Νοέμβριος 22, 00:06:31 πμ »\n<<Αναφορικα με την απογειωση του Αγγελου, αν και εφοσον ανοιγει τερμα το γκαζι (και προφανως ανοιγει) της μηχανης: εχω την εντυπωση οτι οταν τραβαει το τριγωνο κατεβαζει την μυτη του αετου τοσο πολυ που η ανωση που παραγει πλεον το φτερο δεν επαρκει για απογειωση>> . <<ταιει που δεν αγορασε Σουηδικο πραμα ποιοτητος. Με το Fillo τι να κλασεις ρε Fille, μεχρι να το απογειωσεις εχεις κανει Cross-χωραφι και πας για βρουβες. Σου εδωσε ο Τσεχος και μια ελικα απο τον ανεμιστηρα της γιαγιας του και τα κρεμασες στο Rogallo σου και περιμενεις να δεις προκοπη.>>\nΦίλε Μπιλλη με δυο λάμδα σε αυτά τα σημεία αναφέρεσαι σε με να η σε Άγγελο Κυρίου μετρά τα δευτερόλεπτα με φουλ γκάζι για να δεις ότι και πάλι τον ίδιο χρόνο κάναμε (εκεί πάει το αν όχι μικρότερη η ίδια ) και πως μπορείς να κρίνεις ένα πιλότο και τις συσκευές που πετάει όταν δεν έχεις δει από κοντά η ακόμη και πετάξει για να δεις τι φταίει . Απλά λες για να πεις κάτι . Τέλος σε τι ωφελεί το 99% των χρηστών να πληροφορηθεί διαστρεβλωμένες πληροφορίες σχετικά με το Fillo και το Mosquito την στιγμή που είναι σχεδόν ίδια πράγματα\nΥ.Γ Εδώ ο Κοτζιλελος που πεταει τόσα χρόνια με μηχανή και δεν εξέφρασε άποψη αλλά και τέλος το θέμα από το βιντεακι ΔΕΝ ΗΤΑΝ Η ΕΠΙΛΥΣΗ ΚΑΠΟΙΟΥ ΠΡΟΒΛΗΜΑΤΟΣ\n« Απάντηση #16 στις: 2011, Νοέμβριος 22, 00:43:13 πμ »\nΕτσι μπραβο να αναβουν τα αιματα! Να πω και εγω απο την μερια μου δυο πραγματα. Ο αγγελος ειναι γεννημενος μοσκιτας ή fillas οπως θελετε το λετε! Για να φτασω εγω την πρωτη απογειωση του αγγελου με μοσκιτο εφαγα πολυ χωμα! Ο λελος και ο τσουρινακης ξερουν. Αρα οτι αναφερω στο βιντεο σχετικα με την επαρκεια των χωραφιων ειναι πλακα και μονο πλακα. Τωρα αν ( και με την βοηθεια των σχολιων ) πειραξε τον αγγελο τοτε μαλλον πρεπει να βαλουμε ενα φρενο και εμενα η αληθεια ειναι οτι επειδη ειδα και τις δυο απογειωσεις μιας και εφυγα τελευταιος, μου φανηκαν ιδιες. Μαλιστα οταν ειδα τον λελο να τον τρεχει τοσο πολυ αγχωθηκα και αγχωθηκα ακομη περισσοτερο οταν δεν μιλησε στον ασυρματο να μου πει οτι πρεπει να το τρεξω καλα λογω απνοιας ( το οποιο εκανε για να μην με αγχωσει!!) τρεχα γυρευε! Η σιωπη του με αγχωσε ακομη περισσοτερο! Παντως πιστευω οτι η διαθεση των υπολοιπων ηταν να συζητησουν ενα τεχνικο θεμα και μονο. Τωρα ο λογος του μπιλη ειναι λιγακι χαβαλετζιδικος αλλα καλοπροαιρετος. Εχει μαθει βλεπεις το βορειοευρωπαικο τροπο ζωης ( πολικες αρκουδες, πιγκουινοι κλπ!). Τωρα αν υπαρχει θεμα στην απογειωση του αγγελου θα το λυσουμε αλλα για να γινει αυτο πρεπει να βαλουμε αρκετες απογειωσεις σε ποικιλες συνθηκες. Υπαρχει και η υποψια οτι μπορει το "θεμα" να το δημιουργησαμε μονοι μασ απο τσ στριμοκωλεσ απογειωσεισ που παμε και βρισκουμε. Μια μικρη καθυστερηση και την βαπτιζουμε προβλημα. Αν εσυ αγγελε θεωρεισ οτι ολα ειναι οκ με τον χρονο απογειωσησ σου τοτε δεν υπαρχει προβλημα . Εμεισ θελουμε να σε προετοιμασουμε για νεεσ συγκινησεισ οσο το δυνατον καλυτερα ( ναυπλιο, μετεωρα, λαυριο, λιμνη πλαστηρα , Οιτη κλπ .)Η κουβεντα πανω στα πτησεις μονο θετικα αποτελεσματα μπορει να εχει πραγμα που το πιστευω και το εφαρμοζω ( ανεβαζω στον σωληνα τα παντα ειτε στουκαρω ειτε οχι). Καποιος νεοτερος μπορει να αποφυγει κατι βλεποντας τα δικα μας λαθη.\n« Απάντηση #17 στις: 2011, Νοέμβριος 22, 08:40:17 πμ »\n... συμφωνώ με τον Κώστα η πρόθεση μας ήταν (είναι) να σχολιάσουμε το θέμα, όπως το αντιλαμβάνεται ο καθ 'ένας μας με τον "ξεχωριστώ" τρόπο που μας χαρακτηρίζει ως άτομα ακολουθώντας το εύθυμο κλήμα του forum, και σίγουρα όχι να δημιουργήσουμε θέμα.\nφίλε Άγγελε δεν διακρίνω κάτι προσβλητικό / χλευαστικό στα σχόλια μας που θα έπρεπε να σε εξοργίσει τόσο... όπως και να έχει συγνώμη.\n« Απάντηση #18 στις: 2011, Νοέμβριος 22, 10:24:15 πμ »\nΦταιει ο Μαρουφ που ανεβασε το βιντεακι, φταιει ο Τσουρινακης, ο Καραγιαννης και εγω που μπηκαμε στη συζητηση χωρις να μας ρωτησεις προσωπικα και φταει και το φορουμ που επιτρεπει σε ασχετους να εκφερουν γνωμες οταν εσυ περιμενεις το λιγοτερο ενα τελικο συμπερασμα σε επισημη κολλα αναφορας με σφραγιδα της ΥΠΑ. Και εγω θελω να ζητησω συγνωμη μολις μας πεις ποιες απο τις μετοχες σου πεσαν εξω λογω αυτης της συζητησης.\nΚαι παλι θα διαπιστωσεις οτι το 99% των χρηστων του φορουμ καταλαβαν ευθυς εξ'αρχης οτι αυτα που ελεγα για το Fillo δεν ηταν αληθεια, τα εγραψα για χαβαλε. Δηλαδη παλι εμεινες εσυ μονος σου να μην εχεις καταλαβει τιποτα.\nΠραγματικα δεν ξερω αν υπαρχει καποιο προβλημα με τις απογειωσεις σου. Παντως υπαρχει προβλημα με την συμπεριφορα σου.\n« Τελευταία τροποποίηση: 2011, Νοέμβριος 22, 10:33:21 πμ από Γιώργος Μπίλλης »\n« Απάντηση #19 στις: 2011, Νοέμβριος 22, 12:02:04 μμ »\nΦίλε Μπίλλη αν και δεν σε ξέρω καλά και αν και ούτε από μοσκίτο ξέρω, θα πω την γνώμη μου:\n1) εμένα η απογείωση του Άγγελου μου φάνηκε μια χαρά και αν ο ίδιος δεν είχε πρόβλημα δεν έπρεπε να το κάνετε θέμα, τουλάχιστον όχι σε κοινή θέα. Επομένως κατά κάποιον τρόπο την είπατε στον Άγγελο ο οποίος πιστεύω ότι έχει κάθε λόγο να θιχτεί και γενικά απάντησε πολύ συγκρατημένα.\n2) Όταν ζητάς συγγνώμη το κάνεις ειλικρινώς (όπως οι Κώστηδες) αλλιώς μην το κάνεις καθόλου. Δεν μπορείς να ζητάς συγγνώμη από κάποιον και μετά να του λες ότι έχει πρόβλημα συμπεριφοράς!\n3) Άν εμπορεύεσαι το μοσκίτο κάντο με πιο ωραίο τρόπο! (δεν είναι ωραίο να διαφημίζεις κάτι θάβοντας τον ανταγωνιστή σου!).\n4) το νο 3 ήταν πλάκα, μην παρεξηγηθείς!


O Γιάννης Σκουρλέτης μιλάει στο in.gr για τη συνάντηση Λαπαθιώτη-Ιωάννου | in.gr\ningr > Πολιτισμός > Μνημεία & Αρχαιολογία > O Γιάννης Σκουρλέτης μιλάει στο in.gr για τη συνάντηση Λαπαθιώτη-Ιωάννου\nO Γιάννης Σκουρλέτης μιλάει στο in.gr για τη συνάντηση Λαπαθιώτη-Ιωάννου\nΤο πρώτο εθνικό πορτραίτο της bijoux de kant, μετά τον επιτυχημένο κύκλο παραστάσεων της προηγούμενης χρονιάς και έχοντας κερδίσει το βραβείο καλύτερης ανδρικής ερμηνείας στα Queer Theatre Awards 2017 (Αντώνης Γκρίτσης), επιστρέφει στον Κάτω Χώρο του Θεάτρου του Νέου Κόσμου κάθε Δευτέρα και Τρίτη.\n20 Οκτωβρίου 2017, 20:47 Ενημερώθηκε: 20 Οκτωβρίου 2017, 23:47\nΗ συνάντηση του καταραμένου ρομαντικού ποιητή Ναπολέοντα Λαπαθιώτη με τον μοναχικό εκπρόσωπο της μεταπολεμικής αστικής ηθογραφίας Γιώργο Ιωάννου γίνεται μέσα από τον εξαιρετικά ταλαντούχο Αντώνη Γκρίτση.\nΟ ηθοποιός μεταφέρει με ευαισθησία στη σκηνή την υπαρξιακή μοναγιά του απόκληρου και του κοινωνικά αποκλεισμένου.\nΟ Γιάννης Σκουρλέτης, σκηνοθέτης της παράστασης, μας μίλησε για του δύο ήρωες, το σήμερα αλλά και για δάκρυα που συνιστούν λύτρωση.\nΣτο έργο ο Γιώργος Ιωάννου συναντά τον Ναπολέοντα Λαπαθιώτη ,όχι με όρους ρεαλισμού όμως. Ας πούμε ότι τους φέρνει σε χρονική ταυτοχρονία η φωνή της Σωτηρίας Μπέλλου…\nΔεν ξέρω αν θεωρείται προβληματισμός η μοναξιά, η αποξένωση, η πίκρα, το ανεκπλήρωτο της ερωτικής επιθυμίας…όλα αυτά πάντως συνιστούν τον μόνιμο προβληματισμό της bijoux de kant.\nΗ παράσταση βασίζεται σ’ ένα κείμενο του Ιωάννου με τίτλο ‘’Ο γείτονάς μου ο Ναπολέων Λαπαθιώτης’’. Ο Ιωάννου όταν ήρθε στην Αθήνα έμεινε σ’ ένα σπίτι πολύ κοντά στο πατρικό του Λαπαθιώτη, θα μπορούσαν να ήταν γείτονες. Το θέατρο καταργώντας το χωροχρόνο τους φέρνει μαζί, μέσα από το σώμα-ηχείο του Αντώνη Γκρίτση.\nΌλο σήμερα είναι…Τίποτε δεν άλλαξε. Οι άνθρωποι τρώγονται από έρωτα και μοναξιά.\nΑς πούμε ότι θέλω να δακρύσουν μ’ αυτό το δάκρυ που συνιστά λύτρωση.\nΌταν ο Αντώνης στολίζει με τριανταφυλλάκια τις φωτογραφίες νεαρών αγοριών του Θάνου Βελούδιου. Είναι σα ν’ ανάβει καντηλάκι…


ΕΦΕΔΡΙΚΟ ΠΟΛΙΤΙΚΟ ΚΑΦΕΝΕΙΟ: Μικρό ρεπορτάζ από τη συγκέντρωση του Die Linke στη Φρανκφούρτη\nΜικρό ρεπορτάζ από τη συγκέντρωση του Die Linke στη Φρανκφούρτη\nΜΙΚΡΟ ΡΕΠΟΡΤΑΖ ΑΠΟ ΤΗ ΣΥΓΚΕΝΤΡΩΣΗ ΤΟΥ DIE LINKE ΣΤΗ ΦΡΑΝΚΦΟΥΡΤΗ\nΤην Παρασκευή, 18.11.2011\nμίλησε, δυστυχώς αποκλειστικά προφορικά και με την Ελλάδα στο επίκεντρο των\nαναφορών του, ο ʽΟσκαρ Λαφοντέν σε μια εξαιρετικά μαχητική ανοιχτή πολιτική\nσυγκέντρωση 2.000 ανθρώπων, οργανωμένη από το DIE LINKE του Κρατίδιου της\nΈσσης στην Πλατεία της (παλιάς) Όπερας – που βρίσκεται ακριβώς στο κέντρο του\nλεγόμενου «Τετράγωνου των Τραπεζών» με τους ουρανοξύστες της Deutsche Bank,\nτης Kommerz Bank και των υπόλοιπων μεγάλων τραπεζών, καθώς και του\nΧρηματιστήριου της Φρανκφούρτης, αλλά και της ΕΚΤ: Εδώ χτυπά η καρδιά του\nκαπιταλισμού στην Ευρώπη, από δω «επέστρεψε» στην Ελλάδα και ο Λουκάς\nΡΕΠΟΡΤΑΖ ΑΠΟ ΤΗ\nΣΥΓΚΕΝΤΡΩΣΗ ΤΟΥ DIE LINKE ΣΤΗ ΦΡΑΝΚΦΟΥΡΤΗ\nΔύο Φωτογραφίες από τη συγκέντρωση\nΟμιλία της Νάντιας Βαλαβάνη (Δύο Φωτογραφίες)\nΗ ατμόσφαιρα ήταν σουρεαλιστική, καθώς την ίδια ώρα στην Όπερα, σε απόσταση 20 μέτρων από τις τελευταίες σειρές των συγκεντρωμένων ανθρώπων, κατέφθαναν κάθε τόσο λιμουζίνες, που αποβίβαζαν στην είσοδο της κυρίες με μακριές τουαλέτες και γούνες και μαυροκοστουμάτους κυρίους, οι οποίοι ανέβαιναν τα σκαλιά συνοδευόμενοι κάθε φορά από τα γιούχα του πλήθους: Ήταν το επίσημο δείπνο της «Ένωσης Ευρωπαίων Τραπεζιτών» με οικοδεσπότες τον Πρόεδρο της ΕΚΤ Μάριο Μόντι και τον Πρόεδρο της Deutsche Bank Άκερμαν. Ένα μεγάλο πανώ στην είσοδο της Όπερας ανάγγελλε ως εξής το δείπνο: «Μια εκδήλωση για την τέχνη και την κουλτούρα». Οι Ευρωπαίοι τραπεζίτες είχαν απόλυτο δίκιο: Δεν υπάρχει υψηλότερη εκδήλωση τέχνης και κουλτούρας από το φαί. Κι όπως λέει κι ο Μπρεχτ στην Όπερα της Πεντάρας: «Πρώτα η μάσα / κι η ηθική μετά.»\nΟΜΙΛΙΑ ΤΗΣ ΝΑΝΤΙΑΣ ΒΑΛΑΒΑΝΗ ΣΤΗ ΣΥΓΚΕΝΤΡΩΣΗ ΤΟΥ DIE LINKE ΣΤΗ ΦΡΑΝΚΦΟΥΡΤΗ, 18.11.2011\nΤην Παρασκευή, 18.11.2011 μίλησε, δυστυχώς αποκλειστικά προφορικά και με την Ελλάδα στο επίκεντρο των αναφορών του, ο ʽΟσκαρ Λαφοντέν σε μια εξαιρετικά μαχητική ανοιχτή πολιτική συγκέντρωση 2.000 ανθρώπων, οργανωμένη από το DIE LINKE του Κρατίδιου της Έσσης στην Πλατεία της (παλιάς) Όπερας – που βρίσκεται ακριβώς στο κέντρο του λεγόμενου «Τετράγωνου των Τραπεζών» με τους ουρανοξύστες της Deutsche Bank, της Kommerz Bank και των υπόλοιπων μεγάλων τραπεζών, καθώς και του Χρηματιστήριου της Φρανκφούρτης, αλλά και της ΕΚΤ: Εδώ χτυπά η οικονομική καρδιά του καπιταλισμού στην Ευρώπη, από δω «επέστρεψε» στην Ελλάδα και ο Λουκάς Παπαδήμος.\nηλικιωμένος πρώην παπάς, στέλεχος του κινήματος της ειρήνης, και ένας ανεξάρτητος αριστερός, ο οποίος εκλέγεται επί χρόνια Πρόεδρος του Συνδικάτου των Εκπαιδευτικών στην Έσση. Εμένα με είχαν καλέσει ως «Ελληνίδα δημοσιολόγο» να μιλήσω για την κατάσταση στην Ελλάδα - για πρώτη φορά στη ζωή μου δημόσια στα γερμανικά…\nΣας ευχαριστούμε για την αλληλεγγύη σας. Επειδή λέτε με γενναιότητα στο γερμανικό λαό την αλήθεια: Ότι δεν ευθύνεται συλλογικά ο ελληνικός λαός για την κρίση. Ότι η κρίση δεν αγκάλιασε την Ελλάδα επειδή οι Έλληνες είναι τεμπέληδες και διεφθαρμένοι, όπως λέει η Bild, το Focus, η κ. Μέρκελ αλλά και ο κ. Παπανδρέου. Όπως δεν είναι τεμπέληδες και διεφθαρμένοι οι εργαζόμενοι της Ισλανδίας, της Πορτογαλίας, της Ιρλανδίας και όλων των άλλων ευρωπαϊκών χωρών που επίσης πλήττονται. Διεφθαρμένοι είναι όσοι Έλληνες έπαιρναν μίζες απʼ τη SIEMENS ή τις πολυεθνικές των όπλων για την αγορά πανάκριβων ψηφιακών παροχών και άχρηστων για την Ελλάδα οπλικών συστημάτων. Διεφθαρμένοι είναι επίσης όσοι εδώ στη Γερμανία έδιναν αυτές τις μίζες.\nΑυτή τη στιγμή στην Ελλάδα συντελείται ένα γιγάντιο πείραμα κοινωνικής μηχανικής. Έχουμε μετατραπεί σε πειραματόζωα για δοκιμή πρωτόγνωρων μέτρων και εξαγωγή συμπερασμάτων πριν αυτά επιβληθούν και στις υπόλοιπες χώρες της Ευρώπης. Μέσα σʼ ενάμιση χρόνο καταργήθηκε ολόκληρος ο 20ος αιώνας στη σφαίρα των εργασιακών σχέσεων. Στις 27 Νοεμβρίου θα γίνουν, κατά παράβαση του Συντάγματος, οι πρώτες 30.000 απολύσεις δημοσίων υπαλλήλων. Ο όρος «λιτότητα» είναι φτωχός για να εκφράσει την ελληνική πραγματικότητα. Οι μισθοί έχουν μέχρι στιγμής μειωθεί κατά 40% στο Δημόσιο και κατά 10% στον ιδιωτικό τομέα. Αλλά η πρωτοφανής απαγόρευση σύναψης συλλογικών συμβάσεων μέχρι το 2015 οδηγεί κατά παράβαση του Συντάγματος και των Διεθνών Συμβάσεων Εργασίας στο δραστικό περιορισμό του συνδικαλιστικού κινήματος και στην ακύρωση των υπαρχόντων συλλογικών συμβάσεων. Προχωρεί έτσι και η υλοποίηση του στόχου της Τρόικα για κατάργηση του εθνικά κατώτερου μισθού, ώστε οι μισθοί να γίνουν «βαλκανικοί»: Να πέσουν στα 350-450 ευρώ για 8 ώρες δουλειάς, όταν οι τιμές στην Ελλάδα είναι τιμές Γερμανίας. Τα 400.000 μαγαζιά που έκλεισαν δείχνουν τη ραγδαία αποδιάρθρωση των μεσαίων στρωμάτων. Οι αυτοκτονίες έχουν υπερδιπλασιαστεί. Το δημόσιο εκπαιδευτικό σύστημα διαλύεται. Ήδη απ΄ το φθινόπωρο το Υπουργείο Παιδείας κατάργησε 1000 σχολειά σε όλη τη χώρα, ενώ για πρώτη φορά στην ιστορία τους τα σχολεία άνοιξαν χωρίς βιβλία. Η διδασκαλία της γερμανικής γλώσσας καταργήθηκε. Τα νοσοκομεία, με αστρονομικές περικοπές δαπανών και αύξηση εισαγωγών κατά 30%, καθώς μειώνεται η πρόσβαση των μεσαίων στρωμάτων στον ιδιωτικό τομέα της υγείας, λειτουργούν στα όρια των δυνατοτήτων τους. Πρόσφατα έκλεισαν τη μοναδική Καρδιοχειρουργική Κλινική Παίδων στο Εθνικό Σύστημα Υγείας. Οι Γιατροί του Κόσμου, κι όχι μόνο αυτοί, ενημερώνουν ότι υπάρχει πλέον θέμα πείνας.\nΑπ΄ την άνοιξη του 2010 χιλιάδες άνθρωποι βρίσκονται σχεδόν σε καθημερινές κινητοποιήσεις σε ολόκληρη την Ελλάδα, ενώ υπάρχει μια ακραία πολιτικοποίηση των διεκδικήσεων, καθώς Μνημόνιο και Μακροπρόθεσμο απαγορεύουν την εκπλήρωση και του πιο ασήμαντου αιτήματος. Από τις 25 Μαίου μέχρι αρχές Ιουλίου φέτος η Πλατεία Συντάγματος στην Αθήνα είχε καταληφθεί από πολίτες, με τεράστιες συγκεντρώσεις κάθε Κυριακή και καθημερινή λειτουργία συζητήσεων και συνελεύσεων. Εκεί, μπροστά στη Βουλή, καταλήγουν οι πανεργατικές απεργίες του δημόσιου και ιδιωτικού τομέα. Εκεί κατέληξε και η διήμερη γενική πανεργατική απεργία στις 19-20 Οκτώβρη φέτος, η τέταρτη διήμερη πανεργατική απεργία στην ιστορία της χώρας από το 1918, κατά την οποία στους δρόμους των ελληνικών πόλεων διαδήλωσαν μισό εκατομμύριο άνθρωποι. Είναι φανερό ότι οι τόνοι χημικών αερίων της αστυνομίας που εισπνέουμε συνεχώς εδώ κι ενάμιση χρόνο στις διαδηλώσεις έχει φέρει μάλλον το αντίθετο απʼ τα επιδιωκόμενα αποτέλεσμα. Κι είναι κυρίως η απελπισία και η οργή αυτό που ερμηνεύει ό,τι έγινε πριν λίγες μέρες στις παρελάσεις κατά την επέτειο του ΟΧΙ της Ελλάδας στο αίτημα της Ιταλίας στις 28 Οκτωβρίου του 1940 να ανοίξει τα ελληνικά σύνορα στον ιταλικό στρατό. Σχεδόν σε κάθε πόλη, και τη μικρότερη ακόμα, της χώρας οι άνθρωποι κυνήγησαν τους επίσημους από την εξέδρα και τα σχολεία παρέλασαν μπροστά από βετεράνους της αντιφασιστικής αντίστασης. Στη Θεσσαλονίκη, όπου ματαιώθηκε η προγραμματισμένη στρατιωτική παρέλαση και αποχώρησε ο Πρόεδρος της Δημοκρατίας, η παρέλαση των σχολείων έγινε μπροστά από ένα 5χρονο παιδάκι που είχε κάτσει στην καρέκλα του. Έτσι ο λαός μετέτρεψε το ιστορικό ΟΧΙ σε σύγχρονο ΟΧΙ στο Μνημόνιο, την τρόικα και τη νέα «Κατοχή», όπως πολλοί χαρακτηρίζουν την ειδική κατάσταση στην οποία βρίσκεται η Ελλάδα εδώ κι ενάμιση χρόνο.\nΗ νέα ελληνική κυβέρνηση με υπουργούς όλων των κομμάτων του Μνημόνιου - του ΠΑΣΟΚ, της Νέας Δημοκρατίας και του ακροδεξιού, ξενοφοβικού και αντισημιτικού ΛΑΟΣ - έχει επικεφαλής ένα διεθνή Τραπεζίτη, σάρκα απʼ τη σάρκα της ελίτ της χρηματοπιστωτικής διεθνούς, μέχρι πρόσφατα κάτοικο Φρανκφούρτης, πρώην αντιπρόεδρο της ΕΚΤ. Στο παρελθόν έχει πει τη χαρακτηριστική φράση «Όχι δωρεάν γεύματα για τους οφειλέτες». Αποστολή αυτής της κυβέρνησης είναι να εξασφαλίσει την υλοποίηση της απόφαση της Συνόδου Κορυφής της ΕΕ της 26ης-27ης Οκτωβρίου: Με την εφαρμογή της απόφασης του αυτής ο ελληνικός λαός θα οδηγηθεί σε απόλυτη εξαθλίωση για 10 τουλάχιστον χρόνια, η δημόσια περιουσία της Ελλάδας θα λεηλατηθεί απ΄ τις Τράπεζες και τις πολυεθνικές και η χώρα μας θα τα χάσει όλα - για το τίποτα! Για να φτάσει το δημόσιο χρέος το 2020 στο 120% του ΑΕΠ, όσο δηλαδή ήταν όταν άρχιζε, ενάμιση χρόνο πριν, αυτή η περιπέτεια…\nΌταν οι τραπεζίτες άπλωναν πάνω από χώρες και λαούς το δίκτυ του χρέους, ήξεραν ότι αναγκαστικά ο επόμενος στόχος θα ήταν η δημοκρατία. Ο Θουκυδίδης στον Επιτάφιο του Περικλέους κατέγραφε ότι: «…και ονομάζεται το πολίτευμα αυτό, επειδή δεν αποβλέπει στο συμφέρον των λίγων αλλά των πολλών, δημοκρατία…». Σήμερα η δημοκρατία εκμηδενίζεται γιατί πάνω απʼ το συμφέρον των πολλών κυριαρχεί το συμφέρον των ελάχιστων. Της δικτατορίας των χρηματοπιστωτικών αγορών. Της δικτατορίας του κεφαλαίου. Δεν είναι τυχαίο γιατί Βρυξέλλες, Βερολίνο, Παρίσι και Αθήνα αρρωσταίνουν με οποιαδήποτε σκέψη καταφυγής στην έκφραση της λαϊκής θέλησης σήμερα στην Ελλάδα. Δε θέλουν να ρισκάρουν τίποτα. Οι στίχοι του Μπρεχτ, «δε θα ήταν απλούστερο για την κυβέρνηση/ να διαλύσει το λαό / και να εκλέξει έναν άλλο;», ταιριάζουν γάντι στην αντίληψη της τρόικα για τη δημοκρατία στις υπό επιτήρηση χώρες.


Οι «άθεοι» και η Εκκλησία\nΣτην Ελλάδα είναι αλήθεια ότι πολλοί εμφανίζονται ως άθεοι που πολεμούν την Εκκλησία. Στην πραγματικότητα όμως, οι αντιχριστιανοί της Ελλάδος, στη συντριπτική τους πλειοψηφία δεν έχουν καμία σχέση με τον αθεϊσμό, αλλά πρόκειται για Νεοπαγανιστές που παριστάνουν τους αθέους, επειδή ντρέπονται και οι ίδιοι για τις αηδίες που πιστεύουν. Όμως υπάρχουν και λιγοστοί πραγματικά σοβαροί αθεϊστές, προς τους οποίους στρέφεται ο λόγος του σεβασμιωτάτου Ιεροθέου.\nΠολλοί από εμάς τους Κληρικούς συχνά σε κηρύγματά μας καταφερόμαστε εναντίον των «αθέων» που δεν βρίσκονται εκείνη την ώρα στον Ιερό Ναό, τους οποίους και θεωρούμε «εχθρούς» της Εκκλησίας. Αυτό είναι λάθος για τρεις βασικούς λόγους.\nΟ πρώτος λόγος είναι ότι η ατμόσφαιρα της θείας Λειτουργίας δεν ευνοεί τέτοιες επιθετικές ενέργειες. Το κήρυγμα αναφέρεται στους εκκλησιαζομένους και πρέπει να συνδέεται στενά με τον σκοπό της θείας Ευχαριστίας, που είναι η μετοχή στο μυστήριο της Εκκλησίας.\nΟ δεύτερος λόγος είναι ότι αυτούς που χαρακτηρίζουμε αθέους δεν είναι άθεοι, όπως εμείς νομίζουμε. Είναι γνωστόν ότι υπάρχει διαφορά μεταξύ αθέων, δεϊστών και αγνωστικιστών. Οι δεϊστές και αγνωστικιστές, που κατά βάσιν ήταν οι διαφωτιστές, δεν ήταν άθεοι, αλλά δεν πίστευαν στον Τριαδικό Θεό που πιστεύουμε εμείς. Άλλωστε, κατά την διδασκαλία των Πατέρων της Εκκλησίας, άθεοι υπάρχουν και μέσα στον «χώρο» της Εκκλησίας, όταν δεν έχουν προσωπική γνώση του Θεού. Επίσης, «άθεοι» με αυτήν την έννοια βρίσκονται σ' όλα τα κόμματα, όπως και πιστοί βρίσκονται σ' όλους τους πολιτικούς χώρους, γιατί η πολιτική δεν ταυτίζεται απόλυτα με την εκκλησιαστική ζωή και κανένα Κράτος δεν θα μπορούσε να είναι απόλυτα Χριστιανικό.\nΟ τρίτος λόγος είναι ότι αυτός που σήμερα θεωρείται «εχθρός» της Εκκλησίας, μπορεί να είναι δυνάμει άγιος, όπως ο Σαύλος έγινε Απόστολος Παύλος. Επομένως οι επιθετικές ενέργειες δεν διευκολύνουν την ποιμαντική της Εκκλησίας. Σεβόμαστε και την αθεΐα των «αθέων», ώστε αφ' ενός μεν να σέβονται και εκείνοι την πίστη την δική μας, αφ' ετέρου δε γιατί με την ιδιαίτερη ποιμαντική προς αυτούς μπορεί να γίνουν πιο πιστοί από μας.\nΔημοσιεύθηκε στην «Ελευθεροτυπία», 31-5-2007.\nΔημιουργία αρχείου: 24-7-2007.\nΤελευταία ενημέρωση: 24-7-2007.


Ξεκίνησαν τα μαθήματα πληροφορικής για ενήλικες στη Βιβλιοθήκη Καλαμπάκας | TaMeteora.gr\nΤην Τρίτη 5 Οκτωβρίου ξεκίνησαν τα μαθήματα πληροφορικής ενηλίκων με θέμα «Δια-δίκτυο: εργαλεία & υπηρεσίες». Τα μαθήματα απευθύνονται σε χρήστες με βασικές/ελάχιστες γνώσεις ηλεκτρονικών υπολογιστών και σκοπό έχουν την εκπαίδευση και ανάπτυξη δεξιοτήτων σε βασικές λειτουργίες, όπως επικοινωνία, ηλεκτρονικές συναλλαγές, πληροφόρηση και μέσα κοινωνικής δικτύωσης.\nΟι συμμετέχοντες εκπαιδεύονται στην διεκπεραίωση μερικών απλών και καθημερινών εργασιών, ενώ τα μαθήματα προσαρμόζονται στις ανάγκες των εκπαιδευομένων.\nΤα παιδιά έφτιαξαν τις δικές τους κατασκευές με τα πολύχρωμα τουβλάκια – εντολές, βελτιώνοντας την αποτελεσματικότητα και δημιουργικότητα τους, ενώ σιγά σιγά θα σχεδιάζουν μόνα τους λύσεις για την επίλυση προβλημάτων.\nΠροηγούμενο άρθροΤο γραφείο του Αντιπεριφερειάρχη Τρικάλων κ. Χρήστου Μιχαλάκη επισκέφτηκε η Διοίκηση και ο προπονητής του Α.Ο. Δήμητρας Απόλλων\nΕπόμενο άρθροΣυνεδρίασε το Δ.Σ. της Δ.Ε.Υ.Α. Μετεώρων – Οι αποφάσεις στα θέματα που συζητήθηκαν


Ραντεβού Παπαγεωργίου-Ορφανού | ThesSports\nΑρχική SPORTS Ραντεβού Παπαγεωργίου-Ορφανού\nΟ Χάρης Παπαγεωργίου εδώ και μερικές ημέρες έχει αναλάβει την προεδρία του Ερασιτέχνη Άρη και νυχθημερόν καλείται να αντιμετωπίσει δεκάδες ανοιχτά ζητήματα, με το θέμα της ΠΑΕ βέβαια να απορροφά πολύ χρόνο.\nΤο ποδοσφαιρικό τμήμα είναι βέβαια η βιτρίνα αλλά πίσω αυτό υπάρχουν τεράστια προβλήματα σε όλο το σύλλογο. Ο νέος πρόεδρος του ΑΣ πραγματοποιεί επαφές προς κάθε κατεύθυνση, ώστε να αντιμετωπίσει αυτά τα προβλήματα.\nΕντός των ημερών, όπως τόνισε στο «Ράδιο Θεσσαλονίκη» ο Γιώργος Ορφανός, έχει ζητηθεί από πλευράς Άρη και θα γίνει ένα ραντεβού και με τον ίδιο στο Υπουργείο Μακεδονίας-Θράκης, αφού «από τον Ερασιτέχνη αρχίζουν όλα», όπως είχε χαρακτηριστικά ο υπουργός.\nΠροηγούμενο άρθροΗ εναλλακτική του ΠΑΟΚ για τα χρέη\nΕπόμενο άρθροΑποφασίζει το CAS για ΠΑΟΚ